Anak Patung Barbie Tomb Raider Diumumkan Oleh Mattel

Ada pengumpul anak patung Barbie dekat sini?

Bagi mereka yang meminati Tomb Raider dan Barbie, korang boleh dapatkan anak patung ini sementara menunggu filem terbaru siri ini yang akan keluar di pawagam pada bulan hadapan.
Mattel telah mengumumkan anak patung Barbie dengan rekaan Tomb Raider, didedahkan secara eksklusif oleh IGN. Rekaan anak patung ini berdasarkan watak filem reboot yang akan dibawakan oleh Alicia Vikander itu.
Mattel akan memperkenalkan anak patung ini semasa acara Mattle Collector di New York Toy Fair pada hari ini. Pra-jualan akan bermula pada hari esok di Barbie.com, dan ia akan dijual dengan harga USD29.99 (RM116.55).
Pembelian anak patung ini akan disertakan sekali dengan pelbagai aksesori, termasuklah peta, kapak, jurnal, pemegang anak patung dan Certificate of Authenticity.

Filem reboot Tomb Raider akan berada di pawagam pada 16 Mac ini, dan korang boleh saksikan trailernya yang gempak di sini.


CD Projekt Ambil-Alih Studio The Molasses Flood, Sedang Bikin ‘Projek Besar’ Dari Francais CD Projekt

CD Projekt telah mengumumkan sebuah studio baharu yang baru sahaja mereka ambil-alih, iaitu The Molasses Flood.

The Molasses Flood merupakan sebuah studio pembangunan game yang berpangkalan di Bostone, Amerika Syarikat, diasaskan pada tahun 2014 oleh beberapa veteran yang pernah terlibat membangunkan siri popular seperti Bioshock, Halo, dan Guitar Hero & Rock Band.
Antara game terkenal yang telah dibangunkan oleh The Molasses Flood sebelum ini ialah The Flame in the Flood dan Drake Hollow, iaitu game bergenre survival dan pembinaan-pangkalan.
Dalam kenyataan akhbar yang dikeluarkan, CD Projekt menyatakan bahawa The Molasses Flood akan membangunkan sebuah projek bercita-cita besar, berdasarkan salah satu harta intelek (IP) yang dimiliki oleh CD Projekt. Mereka tidak mendedahkan apakah IP tersebut, yang mana butiran lanjut mengenainya akan diumumkan pada masa akan datang.
Mereka turut menyatakan yang CD Projekt Red akan berkerja secara rapat dengan The Molasses Flood, namun studio yang baru dibeli itu akan terus mengekalkan identiti mereka dan tidak akan menggabungkan mereka dengan pasukan sedia ada.
Apabila bercakap tentang IP milik CD Projekt, ada dua sahaja yang terlintas: The Witcher dan Cyberpunk. IP manakah agaknya sedang dibangunkan oleh The Molasses Flood menjadi sebuah ‘projek bercita-cita besar’ mereka?


Tentera Israel Sedang Bangunkan Kereta Kebal Yang Guna Controller Xbox, Tablet, UI Macam Game

Israel sedang menguji sebuah prototaip kenderaan berperisai baharu yang dibangunkan untuk memudahkan generasi muda mengendalikannya.
Menurut laporan The Washington Post, selain menggunakan pelbagai teknologi moden, kereta kebal Israel ini turut menggunakan controller Xbox, tablet, malah skrin yang menampilkan user interface (UI) yang kelihatan seperti sebuah video game. Ia memaparkan UI yang kelihatan seperti game first-person shooter dengan kehadiran map, bilangan ammo dan senarai senjata yang tersedia.
Kereta kebal yang dibangunkan oleh Israel Aerospace Industries (IAI) ini dikatakan mendapatkan maklum balas daripada kedua-dua tentera Israeli Defense Force (IDF) dan remaja awam bagi mencipta satu sistem yang mudah difahami generasi muda.
“Ia tidaklah seperti bermain Fortnite, tapi sesuatu yang semacam itu, dan dengan mudahnya mereka akan bawa skil mereka kepada keberkesanan operasi dalam jangka pendek,” kata komander batalion Israel, Col. Udi Tzur kepada The Washington Post tentang apa yang tentera mereka alami ketika mencuba sistem ini.
Pengurus besar IAI, Meir Shabtai pula berkata tentang betapa mudahnya askar mereka memahami sistem ini menggunakan controller Xbox: “Mereka tahu secara tepat di mana letaknya butang-butang itu, dan mereka boleh capai prestasi jauh lebih baik dengan sistem itu. Controller itu hanyalah permukaannya, yang mana idea utamanya adalah untuk mempersembahkan satu teknologi canggih dalam cara yang mereka dapat kendalikannya.”
Pengaruh video game terhadap kereta kebal ini tidak terhenti di dalam UI-nya sahaja. Kereta kebal itu turut memiliki artificial intelligence (AI) yang kebanyakannya dilatih menggunakan game StarCraft II dan Doom, kemudiannya diintegrasikan ke dalam kereta kebal dengan enjin game Unity dan platform VBS.
Melalui game-game ini, AI dilatih dengan pelbagai strategi untuk navigasi, pengesanan sasaran, pemilihan senjata dan bermacam keupayaan autonomous.
Mendengarkan teknologi seumpama ini pastinya menakutkan. Tentera Israel ini seharusnya tidak terlalu rasa mudah ketika menindas rakyat Palestin dalam keselesaan yang seolah-olah sedang bermain video game. Doa kita semua untuk rakyat Palestin.


Koleksi Game Percuma PlayStation Plus Untuk Februari 2020

Selepas kekecewaan dengan game yang ditawarkan pada bulan ini, bulan seterusnya akan mengubat luka.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan Februari 2020. Ianya adalah seperti berikut, yang akan boleh diambil dari 4 Februari hingga 2 Mac:

BioShock: The Collection
The Sims 4
Firewall Zero Hour

https://www.youtube.com/watch?v=iRWexlrZJc4

Apa-apa pun, bagi korang yang masih belum ambil game-game percuma untuk bulan Januari 2020, korang masih ada masa sehingga 3 Februari ini.


Studio Dari Malaysia, Lemon Sky Studios Turut Terlibat Dalam Pembangunan The Last of Us 2

Kami telahpun menghabiskan The Last of Us Part II, dan reviu daripada JomGaming juga telah dikeluarkan pada minggu lalu.
Setelah melalui penamat yang ‘bittersweet’ itu (seperti yang kami katakan dalam reviu), paparan kredit yang menyenaraikan setiap pihak yang terbabit dalam pembangunan sekuel ini telah dilayarkan.
Salah satu studio yang terlibat dalam pembikinan game yang cukup besar ini, yang turut diberi penghargaan dalam paparan kredit ialah Lemon Sky Studios, sebuah studio pembangunan dari Malaysia.
Dapat dilihat dalam screenshot yang kami ambil di bawah (tiada spoiler), Lemon Sky menyumbang tenaga dalam lakaran konsep, lakaran 3D dan lakaran material.

Keterlibatan Lemon Sky dalam pembangunan game AAA pastinya bukan sesuatu yang baru. April lalu, studio tersebut turut mengumumkan yang mereka turut terlibat dalam pembikinan Final Fantasy VII Remake dan Resident Evil 3.
Malah, kalau layari laman web rasmi Lemon Sky, kita akan dapat lihat mereka telah terlibat dengan bermacam game AAA seperti Marvel’s Spider-Man, Uncharted: The Lost Legacy, Mortal Kombat 11 dan banyak lagi.
The Last of Us Part II kini telah dilancarkan, eksklusif untuk PS4.
[KEMASKINI]:
Lemon Sky Studios telah mengeluarkan kenyataan di Facebook dan mendedahkan sendiri yang mereka turut terlibat dalam pembangunan The Last of Us Part II. Boleh bacanya di bawah:


Trailer Sinematik Pertama Star Wars Outlaws – Game Open-World Dari Ubisoft


Ragnarok X: Next Generation Raikan Tahun Baru Dengan Bermacam Aktiviti Dan Hadiah Menarik

18 Disember 2021 menyaksikan Ragnarok X: Next Generation sudah berumur 6 bulan. Bagi meraikan kejayaan itu, bersama-sama dengan sambutan tahun baharu, Nuverse akan membawakan pelbagai aktiviti dan hadiah menarik untuk para pemain.

Pertama, untuk meraikan usia 6 bulannya, Nuverse akan menjemput beberapa selebriti popular dari Thailand, termasuklah The Toys (Thanwa Boonsoongnern), Kao (Supassara Thanachart), dan Pattie (Ungsumalynn Sirapatsakmetha).
Para pemain akan dapat menyaksikan Kao dan Pattie dalam TVC akan datang untuk game ini, di mana masing-masing akan tampil sebagai wizard dan priest.

Sepanjang acara ini berlangsung, ketiga-tiga selebriti ini akan tampil sebagai NPC yang direka khas dalam dunia Midgard, memberikan para pemain peluang untuk berinteraksi dengan selebriti kegemaran mereka.
Bukan itu sahaja, malah pada 18 Disember ini, ketiga-tiga mereka juga akan tampil dalam livestream istimewa di laman rasmi Youtube dan Facebook Ragnarok X: Next Generation. Lebih menarik, ketika livestream, terdapat pelbagai hadiah yang disediakan melalui cabutan bertuah.

Selain itu, sebuah lagu tema baharu dalam game — digubah dan dipersembahkan oleh The Toys secara eksklusif dalam Ragnarok X: Next Generation. Selepas pelancaran lagu ini, para peminat boleh sama-sama menyertai pertandingan karaoke, yang mana Nuverse akan berkongsikan mengenai perkara ini lebih lanjut dalam masa terdekat.

Semasa semua perayaan ini, para pemain akan turut disajikan dengan Doomsday Battle dalam game, di mana mereka akan kembali mengalami pertarungan bersejarah untuk menyelamatkan Prontera.
Di samping itu, para pemain juga boleh menikmati mode baharu Trial Illusion. Sekumpulan 15 pemain boleh bekerjasama untuk menewaskan dungeon yang paling susah dalam game. Tentunya, kejayaan menumpaskannya akan memberikan ganjaran yang mewah.

Korang boleh muat-turun secara percuma Ragnarok X: Next Generation untuk iOS di sini, dan Android di sini.


No Man’s Sky Mungkin Bakal Capai Potensi Penuhnya Satu Hari Nanti, Kata Wakil Sony

Mampukah No Man’s Sky mencapai potensi yang selama ini mereka canang-canangkan?

No Man’s Sky keluaran Hello Games boleh dikatakan sebuah game yang paling banyak menerima reaksi negatif pada tahun ini. Ia menerima kritikan yang cukup hebat selepas apa yang dipromosikan sama sekali tidak menepati apa yang ditampilkan dalam game penuhnya.
Terbaru, bercakap kepada PC Gamer, pengerusi Sony Interactive Entertainment Worldwide Studios, Shawn Layden berkata pembangunan No Man’s Sky sedang diteruskan dan satu hari nanti akan mencapai potensi penuhnya.
“Hello Games, Sea Murray dan pasukannya, mempunyai visi yang mengagumkan tentang apa yang mereka akan ciptakan. Ia sesuatu yang tidak pernah dilakukan sebelum ini. Sebuah pasukan yang kecil memiliki cita-cita yang besar,” kata Layden.
“Mereka masih mengusahakannya. Mereka masih mengemaskini. Mereka sedang mengusahakan untuk mendekati visi yang mereka ada selama ini. Dan mungkin suatu hari nanti, ia akan mendedahkan apa yang ia mampu lakukan sebenarnya,” tambah beliau lagi.
“Industri video game adalah tempat di mana semua memliki keberanian untuk mengatakan ya. Mereka ingin merealisasikan cita-cita mereka. Mereka ingin mencipta visi itu. Tiada siapa yang terlepas daripada cabaran yang besar. Dan kadang-kala kamu tidak dapat melakukannya dengan percubaan pertama,” kata Layden lagi.

Persoalan yang timbul kini selepas Shawn Layden mengeluarkan kenyataan seperti ini – game ini sebenarnya sudah dikeluarkan ataupun tidak?! Beliau mengeluarkan kenyataan ini seolah-olah No Man’s Sky masih lagi dalam fasa pembangunan dan belum lagi dilancarkan. Hello Games sepatutnya memastikan game ini benar-benar mencapai potensi penuhnya, atau sekurang-kurangnya mendekati potensi itu sebelum dikeluarkan kepada umum.
Malah, sebelum ini, No Man’s Sky telah diletakkan di bawah siasatan Advertising Standards Authority (ASA), sebuah agensi yang mengawal kualiti pengiklanan di United Kingdom kerana melakukan promosi yang “menipu” pembeli.


Dr Disrespect Akhirnya Keluarkan Kenyataan, Tapi Twitch Masih Membisu

Ada satu berita gaming yang paling hangat dibualkan sejak sehari dua ini — iaitu tentang pengharaman secara tiba-tiba Guy Beahm atau lebih dikenali sebagai Dr Disrespect daripada melakukan streaming di platform Twitch.
Setelah berjam-jam menantikan kenyataan daripada beliau sendiri, Dr Disrespect telah mengeluarkan satu tweet bagi mengucapkan terima kasih kepada para peminatnya, atau yang beliau gelarkan sebagai ‘Champions Club’, atas sokongan yang terus-menerus diberikan kepadanya.
Tweet tersebut turut mendedahkan apa yang kita ketahui sejak dua hari lalu, masih lagi kekal tanpa sebarang perkembangan baharu. Dr Disrespect mendedahkan bahawa beliau sendiri masih belum dimaklumkan oleh Twitch apakah sebab beliau diharamkan daripada platform itu.

https://twitter.com/drdisrespect/status/1277060051744591872?s=20

Selain Dr Disrespect, isterinya yang dikenali sebagai ‘Mrs Assassin’ turut mengucapkan penghargaan kepada para peminat suaminya yang sentiasa memberikan sokongan kepadanya.
Dalam laporan sebelum ini, kami menyatakan yang ada beberapa sumber yang mengatakan pengharaman ini adalah kekal. Apa yang paling menjadi misteri ialah pihak Twitch tidak menyatakan apakah sebab pengharaman ini.


Bayek Menanti Anda Di Mesir Purba – Saksikan Trailer Pelancaran Assassin’s Creed Origins

Tinggal beberapa jam sahaja lagi untuk menjelajah Assassin’s Creed Origins!!

Adakah anda sudah bersiap sedia? Bolehkah Assassin’s Creed Origins mengulangi kejayaan Assassin’s Creed II?
Setelah siri ini berehat selama setahun, Assassin’s Creed Origins kali ini membawa pemain kepada permulaan Assassin’s Brotherhood. Protagonis terbaru menampilkan Bayek, seorang pengawal peribadi khas pada tamadun Mesir purba di bawah zaman pemerintahan Cleopatra VII.
Bayek ada Senu (dron burung helang), ada kapal, ada skil seorang Assassin dan ada isteri untuk menyiasat misi bersama-sama.

Game ke-10 dalam siri Assassin’s Creed banyak membuat perubahan baru ke dalam gameplay seperti combat, mod stealth baru, dan anda boleh tukar difficulty setting juga.
Selain itu, anda boleh selami sejarah Mesir purba seperti anda sendiri di dalam game itu melalui Discovery Mode dan bermacam-macam mode lagi!
JomBaca: Segala Yang Perlu Anda Tahu Tentang Season Pass Dan DLC Percuma Dalam Assassin’s Creed Origins!

Anda lebih suka main di PC? Kami dah senaraikan spesifikasi minimum dan yang direkomen bagi PC untuk Assassin’s Creed Origins. Nak angkat Xbox One S pun boleh. Xbox One S ada mengeluarkan Bundle Xbox One S Assassin’s Creed Origins!
Assassin’s Creed Origins akan menjelang tiba esok pada 27 Oktober 2017 untuk PC, PS4 dan Xbox One S.


13 Benda Yang Korang Masih Boleh Look Forward Di TTK

Beberapa reveal menarik dapat kita lihat di Livestream 1 Bungie semalam. Ramai yang berkata, semua benda tuh dah rumored sebelom nih lagi – so tak berapa surprising! Tapi ada beberapa benda lain yang kitorang compile, yang boleh kita semua look forward dalam TTK nanti. Jom kita skodeng!

1. ARMOR MATERIALS AKAN MENGGANTIKAN HADRONIC ESSENCE,SAPPHIRE WIRE DAN PLASTEEL PLATING
Kesemua 3 class armor materials akan digabungkan menjadi satu Armor Materials item. Perubahan ini juga akan memberi benefit yang amat besar dalam proses menaiktaraf armor. Hunter korang tidak akan lagi pening kepala jika tidak mempunyai Sapphire Wire kerana korang terlalu banyak menghabiskan masa dengan Warlock.
2. NOLAN NORTH AKAN MENGGANTIKAN PETER DINKLAGE SEBAGAI GHOST
Dunia Destiny dikejutkan dengan pertukaran pelakon suara bagi Ghost yang sebelum ini dipegang oleh Peter Dinklage (Game of Thornes) diganti dengan Nolan North yang terkenal dengan siri Uncharted dan The Last Of Us. Reddit bagaimanapon telah menggantikan nama manja Dinklebot ke NolanBot, Nolandroid, even NolanBeyondBot! LOL!

3. INFO MENGENAI STORY/LORE MELALUI GHOST
Jika anda merasakan tugas Ghost hanya untuk membuka pintu dan menjerit “We’ve woken the hive”, anda ternyata silap. Ghost Year 2 akan mempunyai lebih banyak fungsi. Dengan hanya menekan butang di controller ia akan memberikan maklumat mengenai objek yang ada in-game! Sebelum ini, jika kita inginkan sesuatu maklumat contohnya mengenai cerita dan latar belakang Rasputin, kita terpaksa membaca grimoire dengan menggunakan Destiny Companion App di mobile ataupun web browser yang sememangnya mafan!
4. JALAN CERITA TITAN
Titan akan berinteraksi dengan askar upahan dari puak Titan yang akan mengajar korang untuk mengawal dan menggunakan kuasa matahari (The Power of The Sun)

5. WARLOCK DAN IKORA REY

Warlock akan menjalani ritual shaman bersama Ikora Rey bagi membangkitkan kuasa elektrik Warlock.

6. HUNTER MENJEJAKI GUARDIAN YANG HILANG
Storyline Hunter akan membawa korang menjejaki Guardian Nomad yang telah menghilangkan diri. Guardian itu memegang rahsia mendapatkan kuasa Void bagi class Hunter.

7. PRAEDYTH GUARDIAN YANG MISTERI

Guardians pastinya mengenali PRAEDYTH, pahlawan Hunter yang lenyap di dalam Vault Of Glass. Di TTK, player akan kembali ke Vault Of Glass di dalam mission “Unsealed Paradox” yang dimana akan menyingkap rahsia apa yang sebenarnya terjadi kepada Praedyth yang masih lagi menjadi tanda tanya sehingga ke hari ini.
8. STRIKE PLAYLIST BARU
Vanguard Legacy = Semua strike dariDestiny vanilla, The Dark Below dan juga House of Wolf.
Vanguard Ursa = Siri strike yang akan memberikan ganjaran Legendary Marks dan juga Legendary Engrams.
Vanguard Marmoset = Siri Strike dari The Taken King.

9. XUR AGENT OF NINE
Abang berwajah bulu, Xur akan menjual item dipanggil “The Three of Coins” yang meningkatkan peluang korang untuk mendapat Exotic loot di Boss fight events.
10: PENYERAHAN BOUNTY MENJADI LEBIH MUDAH

Guardians akan dapat menyerahkan Bounty ke Vendors, Eris, Petra dan Brother Vance tanpa perlu bersusah payah untuk kembali ke Tower dan Vestian. Macamana? Dari atas kapal terbang? Still misteri!
11. 4 STRIKE TERBARU (1 PS EXCLUSIVE)
Akan ada 4 strike baru yang akan diperkenalkan

Fallen Saber : Di Bumi, korang akan bertarung dengan Shank yang besar gedabak.
Shield Brothers : Guardians akan bertarung dengan dua Cabal Leader yang berada di dalam Dreadnaught.
Sunless Cell : Korang akan ditugaskan memburu Hive Darkblade yang memberontak menentang Oryx dan juga yang telah membunuh sahabat Eris.
Echo Chamber: Playstation Exclusive, Vex Mind (Again? Seriously?)

12. NO TIME TO EXPLAIN
Pluse rifle bernama No Time To Explain telah disahkan ada. Adakah ini bermakna kita akan mendapat storyline Exo Stranger yang tergantung sebelum ini? Sama-sama kita nantikan.
13. KING’S FALL
Pengurus Komuniti Bungie, Deej menyatakan raid terbaru di TTK, King’s Fall bakal menjadi Raid terbesar Destiny – lebih besar daripada Vault of Glass! Guardians akan berhadapan dua Boss sebelum berhadapan dengan Raja Hive, Orxy!
+++
So macamana, masih belum hype? Kami masih menantikan Livestream-livestream berikut untuk benar-benar join in the hype! So, sementara tuh, share dengan kitorang apa yang korang tak sabar nak tengok dalam DLC The Taken King!


Ini Senarai Penuh Harga Setiap Barangan Gaming Di IKEA Malaysia – Kerusi Bermula Dari RM299

Hujung bulan lepas, IKEA Malaysia telah mengumumkan tarikh pelancaran barangan gaming keluaran mereka, dengan kerjasama ASUS Republic of Gamers (ROG), untuk pasaran tempatan.
Seperti dijanjikan, kini pihak IKEA Malaysia telah mendedahkan lebih lanjut setiap barangan tersebut serta butiran yang paling dinantikan para gamer, iaitu harganya.
Secara asasnya, terdapat 5 famili produk yang dilancarkan: UPPSPEL, LÅNESPELARE, MATCHSPEL, UTESPELARE dan HUVUDSPELARE.
Menurut siaran akhbar yang dihantar kepada JomGaming, semua produk UPPSPEL merupakan rekaan hasil kerjasama antara IKEA dan ROG, manakala famili produk yang lain dibangunkan oleh IKEA sendiri.
Berikut ialah senarai dan butiran lanjut setiap produk gaming keluaran IKEA Malaysia:
MATCHSPEL gaming chair (hitam/putih) — RM699

UTESPELARE gaming chair — RM499

HUVUDSPELARE gaming chair — RM299

UPPSPEL Gaming Desk — RM2,299 (panjang 140cm), RM2,499 (panjang 180cm)

UTESPELARE gaming desk (hitam & kelabu pudar) — RM499

FREDDE Gaming Desk — RM999

LÅNESPELARE mouse bungee black AP — RM49

LÅNESPELARE Headset Stand — RM79

LÅNESPELARE mug holder — RM49

LÅNESPELARE mug with lid and straw — RM30

“Di IKEA, kami amat menitikberatkan keharmonian dalam kediaman kita, lebih-lebih lagi selepas menghabiskan begitu banyak masa di rumah sewaktu pelaksanaan sekatan pergerakan,” kata Gerard Jansen, Pengarah Runcit Negara (Malaysia), IKEA Asia Tenggara.
“Kami sentiasa berazam untuk mewujudkan ruang yang bermakna untuk semua dengan memahami kehendak dan impian mereka terhadap syurga mereka iaitu rumah mereka. Pelancaran rangkaian pemainan digital IKEA melambangkan usaha sulung kami dalam menceburi dunia permainan digital, sekali gus menawarkan penyelesaian yang komprehensif, moden, berfungsi, dan mampu milik untuk dinikmati semua pemain digital.”
Rangkaian produk gaming ini IKEA boleh didapati di semua gedung IKEA mulai 11 November 2021, manakala untuk pembelian secara online pula boleh dilakukan menerusi IKEA.my/gaming mulai 14 November 2021.
Menerusi kerjasama dengan ASUS Republic of Gamers Malaysia, bermula pada 11 November 2021, ahli IKEA Family boleh menebus semula kemeja-T ROG edisi terhad dengan pembelian minimum sebanyak RM500 dalam satu resit untuk pembelian Rangkaian pemainan digital IKEA di gedung. Promosi eksklusif ini terhad kepada 100 pertama ahli di setiap gedung IKEA sementara stok masih ada.


Star Wars: Battlefront: May The Beta Be With You!

Seperti yang kitorang announce sebelom nih, akhirnya open beta untuk Star Wars: Battlefront telah diumumkan! Korang get ready ajela untuk dolod pada 1:00 AM 9 Oktober nih!
Saiz download bagi Battlefront adalah seperti berikut:

PC – 11 GB
PS4 – 8 GB
Xbox One – 8 GB

Harus diingatkan bahawa level cap bagi beta ini adalah level 5. Korang tak akan dapat level up lebih dari level cap ini. Namung begitu, korang masih boleh teruskan unlock pelbagai item yang terdapat dalam beta.
Stats dari beta juga tak akan dibawa untuk full game release pada November ini.
Star Wars: Battlefront adalah hasil usaha DICE dan akan berada dipasaran bermula 20 November 2015. Kalau rasa beta ni best, boleh la mula preorder kan? 😀


Dead Rising 4 Akan Tiba Ke PlayStation 4 Selepas Xbox One Dan PC

Nampaknya Dead Rising 4 akan tiba di PlayStation 4 juga.

Pada E3 yang lepas, Microsoft telah mengumumkan bahawa Dead Rising 4 akan menjadi game eksklusif bagi Xbox One dan juga PC. Namun begitu, eksklusiviti ini hanyalah pada masa yang terhad.
Berita ini diterima datang dari akaun Twitter wartawan Ryan Brown dan juga developer Capcom Vancouver.

You'll be able to play it first on Xbox One and Windows 10.
— Capcom Vancouver (@CapcomVancouver) June 16, 2016
Dead Rising 4 bakal tiba di Xbox One dan PC pada akhir tahun nanti.


Leaked Terbaru Battlefield 1 – 10 Map, 7 Game Mode, 6 Episode Campaign, Senarai Lengkap Weapons!

Kita sudah boleh mendapatkan sedikit gambaran – apakah yang akan ditampilkan dalam game penuh Battlefield 1 nanti.

Closed Alpha untuk Battlefield 1 sedang dijalankan sekarang. Ia merupakan Closed Alpha yang disertai oleh bilangan pemain yang sangat sedikit dan eksklusif.
Terkini, seorang Redditor, Lobix300 telah mengeluarkan info leaked yang terbaru, dengan menyenaraikan banyak maklumat yang mungkin kita tertunggu-tunggu selama ini. Melalui game data files yang telah beliau semak, ini adalah maklumat yang telah dibocorkan.
Episode/Chapters untuk Story Campaign:
Episode 0 : Prologue

Chapitre 1 : Prologue

Episode 1 : Friends in High Places

Chapitre 1 : Flight School
Chapitre 2 : Total War
Chapitre 3 : Carry Your Friend
Chapitre 4 : Blitz

Episode 2 : Nothing is Written

Chapitre 1 : Hidden in Plain Sight
Chapitre 2 : Young Mens Works
Chapitre 3 : Hear The Desert

Episode 3 : Through Mud and Blood

Chapitre 1 : Tank Assault
Chapitre 2 : Fog of War
Chapitre 3 : Out of Gas
Chapitre 4 : Steel on Steel

Episode 4 : Avanti Savoia!

Chapitre 1 : ?
Chapitre 2 : ?

Episode 5 : The Runner

Chapitre 1 : ?
Chapitre 2 : ?
Chapitre 3 : ?

Episode 6 : Epilogue

Chapitre 1 : Gallipoli
Chapitre 2 : The Runaround
Chapitre 3 : Saving a Life

Subtitles dan Karakter dalam Story Campaign:

Karakter: Pritchard, Mcmanus, Finch, Townsend, Edwards (Kemungkinan besar senarai nama ini adalah tidak lengkap)
Senarai Map untuk Multiplayer:

MP_Amiens
MP_Chateau
MP_Desert
MP_FaoFortress
MP_Forest
MP_Argonne
MP_ItalianCoast
MP_MountainFort
MP_Scar
MP_Suez

Game Modes untuk Multiplayer:

GAMEMODE_RUSH
GAMEMODE_CONQUEST
GAMEMODE_TEAMDEATHMATCH
GAMEMODE_BREAKTHROUGH
GAMEMODE_DOMINATION
GAMEMODE_POSSESSION
GAMEMODE_AIRSUPERIORITY

Dog tags eksklusif:

Awarded to players whom completed “The Road to Battlefield 1” missions in Battlefield 4 or Battlefield Hardline.
Awarded to players who own a previous Battlefield game. Welcome back!
Awarded to players who attended any of the Battlefield 1 real life events.
Awarded to players who online events.
Awarded to the first players on Battlefield 1 with Origin Access and
EA Access Play First trials.
Awarded to players who joined the Battlefield 1 Closed Alpha.
Awarded to players who joined the Battlefield 1 Open Beta.
Awarded for completing Companion Operations.
Awarded for playing Companion Operations during the week leading up to launch Battlefield 1.
Awarded to players who make the best choices with AMD Radeon
Awarded to players who accepted the challenge, purchased the Epic Box and want to be part of Battlefield. Join in, you are a strong warrior!

Senarai weapons:

Standsch
Beretta Model 1918.
Bergmann Schmeisser MP18.
Browing Auto 5.
Remington Model 10 Trench.
Winchester Model 1897 Trench.
Luger Rifle.
Remington Model 8.
Cei-Rigotti M1895.
Winchester M1907 SL.
Martini Henry.
Springfield M1903.
Lee Enfield MK III SMLE.
Mauser Gewehr 98.
Steyr-Mannlicher M1895.
Winchester M1895.
Browning Automatic Rifle
Madsen MG.
British Bulldog.
Frommer Stop.
FN Model 1903.
Colt Pocket Hamerless.
Mauser 1914.
Kolibri.
Borchardt C-93.
Mars Automatic Pistol.
Steyr M1912.
Baretta M1915.
Colt 1911.
Lancaster Pistol.
Luger P08.
Mauser C96.
Webley-Fosbery Audo Revolver.
Smith & Wesson Model 3.
Bodeo 1889.
Melee Weapons.
Genades.
Mines.
Anti Tank Gun.
Dynamite.
Mortar.
Tripwire Bombs.
Field Kit Weapons.
Stationary Weapons.
Tanker.
Pilot.
Boat Weapons.
Behemoth Weapons
Cavalry Weapons.

Senarai gadgets:
Assault

AT Grenade
AT Mine
Breechgun

Medic

Bandages
Medic Bag
Rifle Launcher
Syringe
Wrench

Support

Ammo Crate
Mortar
Tripwire Bomb

Scout

Flaregun
K Bullet

Common

Gasmask

Grenades

Fragmented
Gas
Impact
Incendiary
Mini
Smoke

Melee weapons:

Hatchet
Knife
Saber
Shovel
Bayonet
Mace
Club

Senarai Camos:

checker01
desert_03
Flecktarn_01
hStripe01
Interwar_01
Lozenge_01
M1917_01
Solid_01
Spray_01
Starbust_01
Tigerstripe_01
U_NoCamo
Victory_01
vStripe01
Woodland_01
Woodland_02
Woodland_NoStipes
Zebra_02

Skins untuk muka pemain:
Kita boleh menukar muka askar dalam Multiplayer dengan 11 skins:

Akor
Darek
David
Ibrahim
Jensk
Karlt
Lamin
Pa
Prav
Thomas
Viktor

Senarai Battlepacks:

Slim Jim Silver Battlepack
Slim Jim Double XP Battlepack
Axe Bronze Battlepack
Axe Promotional Bundle
Prima Gold Battlepack
Prima Bronze Battlepack
VIP Gold Battlepack
Welcome Back Silver Battlepack
Keep Fighting Bronze Battlepack
Pre-Order Gold Battlepack
3 Origin Digital Deluxe Gold Battlepack
Veterans Battlepack

DICE telah mengatakan Open Beta untuk Battlefield akan tiba tidak lama lagi.
Battlefield 1 akan dilancarkan sepenuhnya pada 21 Oktober 2016 di PC, PlayStation 4 dan Xbox One.
JomBaca: Jom Mula Dari Sekarang Belajar Bawa Kereta Kebal Dalam Battlefield 1!


Street Fighter 5: Jom Jadi Family Man Bersama Guile!

Capcom sudah pun release trailer karakter DLC kedua Street Fighter 5 – Guile, serta maklumat mengenai update April yang akan datang! Sonic Boom!

Kata-kata nasihat Guile ini akan sentiasa menjadi ingatan!
Guile, jejaka askar berambut menongkat langit ini membuat comeback sebagai karakter DLC kedua dalam francais Street Fighter 5! Sebagai karakter oldschool yang ada di dalam hampir setiap versi game Street Fighter, kehadiran Guile pastinya membuat fighters lama (termasuk penulis) menjerit kegembiraan!

Guile kembali lagi dengan moves klasik seperti hopkick, overhead punch, air throw, Sonic Kick dan Sonic Boom. BANYAK Sonic Booms pulak tuh jika dilihat pada pelbagai variasi special move mamat askar nih.
Apa Yang Baru Dengan Guile?
Selain moveset yang kelihatan familiar pada peminat Guile, kitorang teruja dengan beberapa moves  baru yang sedikit membuat kitorang mindblown!
Guile sekarang boleh crouch-walk DAN simpan charge untuk Sonic Kick beliau! Ini antara update paling menarik menjadikan Guile bukan lagi seorang karakter turtle (defensive), tetapi lebih pitbull (offensive)!
Crouch-walk ke hadapan…
…disambung dengan Sonic Kick!
Selain itu, special move Sonic Boom beliau diberi beberapa update baru yang membuatkan karakter ini lebih flashy dari sebelumnya!
Pertama adalah kombo gerakan yang menghasilkan projectile defensive! Ini seterusnya disusuli dengan Sonic Boom yang melambungkan pihak lawan dan disambung pula dengan normal move!
Projectile statik…
…disusuli dengan Sonic Boom…
…dan disudahi dengan normal move! Menarik jugak kombo nih!
Guile juga kelihatan seperti mempunyai gerakan defensive seperti parry yang boleh disambung dengan serangan balas! Tambahan serangan balas semasa menahan blockstrings ini sememangnya menarik! Terliur pulak kitorang melihatnya!
Mula-mula abang defend…
…lepas tuh abang bagi ni pulak! Nah merasa!
Kelihatan juga di dalam trailer itu V-Trigger Guile yang agak menakutkan! Guile kini boleh melancarkan 3 Sonic Boom dengan pantas!

Turut menarik perhatian adalah Crush Counter yang boleh bound pihak lawan ke udara, dan disambung dengan kombo lain!

Trailer diteruskan dengan kombo yang menggabungkan special moves, V-Trigger dan sebagainya. Ianya disudahi dengan Critical Art Guile!
Mana leher abangggg?

Trailer disudahi dengan aksi kemenangan macho Guile menyikat rambutnya itu! LOL

So, macamana? Tak sabar menantikan Guile? Kumpullah Fight Money banyak-banyak bagi mendapatkan Guile beserta stage beliau – Air Force Base, yang diinspirasikan daripada stage Guile di dalam Street Fighter II.
Jika Capcom tidak memperbaiki sistem Store mereka, kita mungkin dapat memainkan Guile secara PERCUMA! Takpe Capcom, fix Store tuh lambat-lambat. Haha!
Akhir kata, SONIC BOOM!


PES 2020: Kejohanan Esports Dari Konami Mendapat Nafas Baru, Digelar ‘eFootball’

Konami pada tahun ini cukup garang dalam mempertingkatkan pengalaman para pemain dalam siri bola sepak mereka, Pro Evolution Soccer.
Selain membawakan pelbagai lesen dan kandungan baru, serta gameplay yang menyegarkan — satu lagi pembaharuan yang begitu menonjol dalam PES 2020 ialah judul rasminya kini ialah ‘eFootball PES 2020’.
Pertukaran judul rasmi ini bukan saja-saja. Tapi, Konami akan memberikan nafas baru kepada kejohanan esports dalam PES 2020, yang mana kini dengan mudahnya digelar ‘eFootball’. Kejohanan eFootball ini terbahagi kepada dua, iaitu eFootball.Open dan eFootball.Pro.
Dalam kenyataan akhbar yang dikeluarkan, eFootball.Open ini sebenarnya ialah penjenamaan semula kejohanan esports yang cukup dikenali dalam siri PES sebelum ini, iaitu PES LEAGUE. Seperti mana PES LEAGUE, ia boleh disertai oleh mana-mana pemain yang memiliki PES 2020, merupakan sebuah kejohanan 1v1. Mode PES LEAGUE dalam game pula kini diganti dengan mode yang diberi nama ‘Matchday’. Seperti tahun-tahun sebelum ini, dari mode ini akan ada Online Ranking yang kemudiannya akan diteruskan Regional Finals, seterusnya acara kemuncak World Finals.

eFootball.Pro pula ialah satu kejohanan yang cukup unik dan istimewa untuk musim ini. Ia merupakan kejohanan 3v3, yang mana pemain esports profesional akan mewakili kelab-kelab bola sepak sebenar dari Eropah. Konami akan mengumumkan pada masa akan datang tentang apakah kelab-kelab yang akan terlibat, namun, semestinya kelab-kelab yang akan menyertai ini pastinya kelab-kelab yang telah menandatangani kerjasama bersama Konami dalam PES 2020.
Kejohanan eFootball (kedua-dua Open dan Pro) akan menyajikan hadiah kemenangan terkumpul sebanyak USD2 juta (~RM8.42 juta). Kesemua kejohanan ini Konami akan bekerjasama dengan Esports Media Rights (EMR), sebuah syarikat esports yang mendapat suntikan dana daripada pemain Barcelona dan Sepanyol, Geard Pique.
Pemain dan peminat esports dalam PES semestinya tidak sabar bukan untuk musim baru bermula?
eFootball PES 2020 akan dilancarkan sepenuhnya pada 10 September 2019 untuk PC, PS4 dan Xbox One.


Black Future ’88: Boleh Beli or Boleh Blah!?

Masa depan sememangnya gelap pada tahun 1988. Tapi semua itu dapat diatasi dengan perjuangan yang tiada penghujungnya.
Black Future ’88 merupakan sebuah game aksi menembak 2D piksel yang menampilkan elemen seperti roguelike. Ia dibangunkan oleh SuperScarySnakes dan diterbitkan oleh Good Shepard Entertainment untuk platform PC dan Nintendo Switch.

Roguelike pula merupakan sebuah subgenre kepada RPG yang boleh dikenalpasti ciri-cirinya seperti pertempuran tanpa henti, permanent death, levels yang boleh diubahsuai secara automatik, penerokaan dan pegawalan sumber inventori.
Semua ciri-ciri yang disebut di atas merupakan aspek penting dalam membina game aksi roguelike. Jadi, bagaimana dengan Black Future ’88? Apakah kelainan yang dibawakan oleh game ini yang menjadikan ia berbeza daripada game roguelike yang lain?
Plot
Berlatarbelakangkan pada tahun 1988, pada musim panas, dunia menyaksikan bom nuklear yang dicipta oleh Duncan, seorang arkitek menara jatuh ke Bumi yang telah menyebabkan kehancuran besar. Menjelang bulan Disember, letupan nuklear tersebut mula menampakkan kesannya iaitu awan hitam yang menutup matahari dan hujan tanpa henti sehingga menyebabkan bandar-bandar di bawah tenggelam akibat banjir.

Pemain yang bermain sebagai seorang pemberontak atau survivor cuba untuk menceroboh masuk ke dalam menara Duncan untuk capai ke tingkat teratas dan menewaskan dia.
Bagi penulis, plot yang dipersembahkan menerusi opening cutscene sudah memberitahu tentang keseluruhan premis game ini akan bergerak ke mana. Tidak kompleks. Hanya biasa sahaja. Ini kerana untuk game seperti ini selalunya lebih memfokuskan kepada gameplay.
Gameplay
Sebelum memulakan permainan, pemain boleh memilih 5 karakter yang mempunyai kebolehan masing-masing seperti boleh menyimpan banyak peluru, pergerakan pantas, kapasiti nyawa lebih banyak dan lain-lain. Tapi persamaan untuk kelima-lima karakter ini adalah mereka boleh membawa dua senjata (salah satunya ada peluru tanpa had) dan kebolehan dash yang mana pemain boleh mengelak serangan musuh (pemain imun kepada serangan musuh semasa dash diaktifkan). Pemain boleh bermain solo atau co-op.

Setelah selesai memilih karakter, pemain akan bergerak menaiki kereta api dan menceroboh masuk ke dalam menara Duncan. Di sini pemain akan bertempur dengan musuh, apa yang unik (mencabar) tentang Black Future ’88 ini adalah pemain diberikan masa selama 18 minit untuk menyelesaikan level tersebut. Jika pemain gagal kerana terlebih masa, karakter pemain akan mengalami malfunction dan mati, mula dari awal balik.
Pemain akan bergerak dari satu scene ke satu scene untuk menyerang musuh. Selain kebolehan dash, pemain juga boleh lompat ke atas platform dan juga boleh lakukan double jump. Walaupun kadangkala fungsi double jump dalam game ini agak keliru kerana karakter tidak memberikan feedback kepada pemain sama ada kaki karakter sudah menyentuh platform atau tidak. Dan juga apabila karakter melakukan double jump sambil berjalan, pergerakan menjadi pantas sehingga menyebabkan karakter tergelincir jatuh dari platform. Ditambah pula dengan sesetengah platform yang agak pendek menyukarkan lagi keadaan.

Selain menyerang musuh, pemain juga boleh menukar senjata baru dan sesetengah musuh yang mati akan menjatuhkan pintu teleport di mana pemain boleh teleport ke tempat-tempat yang telah dilalui. Pemain juga akan bertembung dengan penjual yang menawarkan tiga jenis skill yang mana pemain boleh pilih satu sahaja. Skill yang disediakan adalah seperti imun terhadap api, penyembuhan nyawa, peluang tinggi untuk dapatkan critical hits dan banyak lagi.
Sepanjang permainan, pemain perlu menewaskan musuh dalam jumlah tertentu sehingga diberi lampu hijau untuk masuk ke scene seterusnya untuk berjumpa dengan bos. Kadangkala sebelum pemain dapat berjumpa dengan bos sebenar untuk level itu, pemain perlu bertembung dahulu dengan side bos.

Mati di tangan musuh atau mati kerana terlebih masa akan menyebabkan pemain hilang kesemua skill. Pemain akan dipaparkan statistik dan level experience points akan diberikan yang mana akan membuka skill-skill baru dan senjata baru kepada pemain. Semakin tinggi level pemain, musuh semakin susah untuk dikalahkan.
Setiap kali permainan baru dimulakan, susun atur level map tersebut berubah. Begitu juga dengan musuh, akan muncul musuh-musuh baru dalam setiap new game. Bergantung kepada setinggi mana level pemain.

Sniper, robot, dron dan banyak lagi adalah antara jenis musuh yang disediakan. Masing-masing mempunyai attack patterns berbeza sama ada menyerang secara pantas atau perlahan, menembak projektil banyak atau sedikit. Selain musuh, pemain juga perlu mengelak perangkap seperti laser.

Roguelike mencabar pemain supaya terus mencuba dan mencuba sehingga berjaya melepasi level tersebut, pendek kata elemen repetitif itu mesti ada. Namun, dalam Black Future ’88, elemen repetitif itu tidak dilaksanakan dengan baik, walaupun terdapat pelbagai jenis musuh dan pelbagai jenis senjata.
Tapi, jika musuhnya hanya terhad kepada serangan laju, perlahan, projektil banyak atau sedikit dan jenis-jenis senjata yang mempunyai tembakan yang hampir sama, keunikan dan ‘wow factor’ akan cepat pudar. Pemain akan cepat bosan. Game seperti Enter The Gungeon lebih bijak dan kreatif dalam melaksanakan elemen repetitif menjadi seronok.
Grafik
Black Future ’88 menggunakan grafik 2D piksel. Tekstur grafiknya mempunyai nilai estetika gabungan futuristik dan cyberpunk. Pergerakan animasi juga bergerak dengan baik dan lancar. Namun, efek cahaya yang digunakan dalam game ini terlalu berlebihan sehingga ia menyakitkan mata penulis.
Black Future ’88 juga suka menggunakan efek khas ‘double illusion’ atau ‘distortion’ yang ia bukan sahaja diaplikasikan dalam gameplay, malah pada teks juga yang menyebabkan tulisan pada menu berubah menjadi ilusi berkembar. Sekali lagi, ia menyakitkan mata penulis. Lebih teruk, efek khas itu tidak boleh dimatikan. Jadi bagi korang yang sensitif terhadap cahaya melampau tidak digalakkan untuk main game ini.

Untuk game yang tidak perlukan spesifikasi tinggi, game ini kadangkala boleh menjadi buggy dan frame rate akan jatuh pada masa tertentu. Pada bahagian kawalan, pemain tidak boleh mengubah suai kawalan pada keyboard, mouse dan juga gamepad.
Muzik dan efek bunyi

Muzik dalam Black Future ’88 lebih ke arah elektronik dan synth-punk yang sememangnya best. Apa yang bagusnya, pemain boleh menukar pilihan lagu pada bila-bila masa di bahagian menu. Dari segi efek bunyi, bunyi seperti letupan dan persekitaran lain seperti petir agak bagus bunyinya, keras dan jelas. Tapi bagi bunyi tembakan dari senjata kecil lemah, bunyinya tidak kuat dan agak mendatar.
Boleh Beli
+ Grafik 2D piksel yang cantik
+ Muzik synth-punk yang best
+ Bagi mereka yang minat roguelike
Boleh Blah
– Repetitif dan boleh cepat bosan
– Pilihan senjata dan jenis musuh yang biasa dan tidak kreatif
– Efek cahaya dan efek khas ‘double illusion’ atau ‘distortion’ yang melampau


Playstation Experience 2015: Senarai Booth, Game dan Event Diumumkan!

Sejak diumumkan Ogos lalu, event gaming terbesar bagi komuniti Playstation ini telah mengumumkan senarai exhibitors, game dan event yang bakal direveal Disember nanti!

Acara Playstation Experience yang diadakan setiap tahun ini akan berlangsung selama 2 hari di San Francisco dengan membariskan game developers dan publishers berikut!

Bukan itu sahaja! Senarai game Playstation yang boleh dimainkan di acara tersebut juga telah direveal! Diantaranya adalah:

Amplitude
Assault Android Cactus
Blind
Chasm
Cosmic Star Heroine
Crypt of the NecroDancer
Darkest Dungeon
Death Tales
Death’s Gambit
Distance
Drifter
Drive!Drive!Drive!
Dungeons & Dragons Sword Coast Legends
EarthNight
Firewatch
FutureGrind
GNOG
Gunsport
Invisible, Inc.
Kerbal Space Program
Killing Floor 2
Klaus
Life Goes On: Done to Death
Lost Sea
Manifold Garden
Metrico+
Moon Hunters
Night in the Woods
Nuclear Throne
Randall
Ray’s the Dead
Revolver360 RE:Actor
ROCKETSROCKETSROCKETS
Salt and Sanctuary
Screencheat
Sentris
Severed
Skytorn
SmuggleCraft
Soft Body
Space Dave
Stories: The Path of Destinies
Strike Vector
The King of Fighters XIV
Thumper
To Leave
Tumblestone
Videoball
Viking Squad

Antara yang menarik perhatian kitorang adalah The King of Fighters XIV, Kerbal Space Program dan Viking Squad. Selain itu, beberapa acara juga telah diumumkan seperti pertandingan Finals Capcom Cup yang akan menampilkan perlawanan antara 32 pemain Street Fighter terbaik dari seluruh dunia!

+++
Kitorang kat JomGaming akan melaporkan sebarang informasi terbaik dari acara Playstation Experience 2015 – especially bagi game-game yang diannounce bagi tahun 2016 nanti.


Konami Tarik Diri Dari E3 2021, Ada Banyak “Projek Penting” Dalam Pembangunan Lanjut

Ketika Electronic Software Association (ESA) mengumumkan mereka bakal kembali dengan E3 2021, Konami merupakan salah satu syarikat terawal yang mengesahkan penglibatan dalam acara gaming terbesar dunia itu.
Walau bagaimanapun, menerusi kenyataan yang baru dikeluarkan, syarikat gergasi berpangkalan Jepun itu telah mendedahkan yang mereka akan menarik diri dari E3 tahun ini.
Alasan yang diberikan adalah disebabkan waktu yang terlalu singkat membuatkan mereka tidak bersedia untuk memperlihatkan apa-apa dalam acara itu.
Konami turut mengesahkan kepada para peminat yang mereka kini sedang dalam pembangunan lanjut untuk beberapa projek penting. Mereka memohon agar para peminat terus bersama mereka kerana beberapa perkongsian akan didedahkan mereka dalam bulan-bulan mendatang.

pic.twitter.com/luT4jU890q— Konami (@Konami) April 30, 2021

Apa yang menarik dari kenyataan ini adalah tentang pendedahan terhadap “pembangunan lanjut untuk beberapa projek penting”. Apa yang kita tahu setakat ini adalah mereka kini sedang membangunkan PES 2022 dengan menggunakan enjin game baharu, iaitu Unreal Engine — sehingga telah melangkau PES 2021 dengan hanya mengeluarkan “kemaskini” daripada PES 2020.
Apakah “projek penting” lain yang sedang dibangunkan Konami? Apakah dari siri Metal Gear Rising, Castlevania atau francais lain?


Mode Multiplayer Watch Dogs 2 Akan Tiba Di PS4 Dahulu, Kemudian Di Xbox One

Watch Dogs 2 bakal tiba dengan pelbagai aktiviti baru yang melibatkan multiplayer.

Mode multiplayer ini tidak boleh diakses pada hari pelancaran Watch Dogs 2 kerana Ubisoft ini mengelak sebarang masalah teknikal. Kini, ia boleh didapati hanya untuk pemain di konsol PlayStation 4 dan kemudian ke platform lain seperti Xbox One dan PC.
Diakses melalui in-game smartphone, mode multiplayer ini mempunyai beberapa pilihan iaitu:

Pilihan untuk mengundang rakan atau mencari pasangan untuk melakukan co-op
Hack ke dalam dunia pihak lawan
Sertai aktiviti Bounty Hunts

Ubisoft telah menyatakan bahawa mereka akan memberikan lebih update mengenai integrasi mode multiplayer kelak.


PlayStation 5 Kononnya Akan Boleh Dimainkan Pada 8K & 120FPS!

Ramai menantikan berita PS5. Timbul pula khabar angin ianya akan boleh dimainkan pada resolusi 8K dan 120FPS! #BetulKeBohong?
Beberapa berita dirangkaikan dan dikaitkan TweakTown berkenaan PS5 8K dan 120FPS ini. Jom kita baca.
Pertamanya, semasa acara Inter BEE 2018 (International Broadcast Equipment Exhibition) di Tokyo beberapa minggu lalu, Sony telah mempamerkan teknologi TV generasi akan datang mereka – CLEDIS (Crystal LED Display System) dengan paparan 8K (7680×4320) pada 120Hz.
Pengumuman rasmi dari SONY
Bagaimana pula teknologi sistem TV generasi akan datang ini dikaitkan dengan PlayStation 5? Semasa acara Inter BEE 2018 tersebut, teknologi TV CLEDIS 8K 120FPS itu telah dipancarkan ke skrin bersaiz 440 inci. Skrin tersebut pula memaparkan Gran Turismo Sport (GT Sport) yang mungkin dimainkan pada platform PlayStation dengan ramai menjangkakan ianya satu bentuk prototaip PlayStation 5 yang akan datang. Jangkaan ini mungkin ada kebenarannya.
Beberapa bulan lalu, Kazunori Yamauchi, CEO Polypphony Digital berkata bahawa aset-aset game GT Sport yang dihasilkan pasukannya adalah over-spec sehingga mencapai kualiti resolusi 8K! Beliau menambah, pasukannya sedang over-speccing / menambahbaik aset-aset tersebut bagi konsol PlayStation di masa hadapan. “Ianya mengambil masa 6 bulan untuk menghasilkan satu kereta. Ianya over-spec untuk PS4 Pro. Jadi, kitorang sedang membangunkan game ini bagi konsol versi masa hadapan. Saya rasa ianya takkan bermasalah untuk dimainkan pada resolusi 8K!,” ujar Yamauchi-San lagi.

Video rakaman Gran Turismo Sport
GT Sport memang tidak boleh dimainkan pada resolusi 8K dan 120 FPS dengan mana-mana perkakasan/peranti yang ada setakat ini. Bagaimanapun, ini tidak menghalang Polyphony daripada memaparkannya pada 8K di acara CES 2018. Dari rakaman telefon di atas, kelihatan GT Sport yang lebih diperhalusi dan pencahayaan yang lebih real.
So, apa pendapat korang? Adakah dua berita ini mempunyai kaitan? Adakah kita akhirnya akan mempunyai PS5 berkeupayaan tinggi setanding PC? Sama-sama kita tunggu.


League of Legends: Jom Belajar Tentang Sistem Runes Dan Honor Baru!

Artikel ini ditulis dan dikongsi oleh seorang sahabat kami, Waghih. Anda boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.

Pengenalan
Runes dan masteries dalam League of Legends akan menerima perubahan besar di mana kedua-dua sistem ini akan digabungkan menjadi sebuah sistem yang baru, berdasarkan pengumuman daripada pihak Riot. Sistem masteries dan runes yang ada sekarang ini memerlukan sedikit pengubahsuaian. Terlalu banyak pilihan (sesetengah daripadanya tidak relevan), dan tidak satu daripada runes dan masteries ini yang memberikan impak besar dalam setiap gameplay LoL.
Harga runes cukuplah mahal, sampai saya merasakan saya rela menggunakan IP untuk membeli Champion baru, daripada berbelanja untuk melengkapkan ‘Rune Page’.
Tambahan lagi, terdapat beberapa isu yang wujud dalam sistem ini yang kelihatan seperti tidak masuk akal. Korang boleh membuat ‘adjustment’ pada masteries mengikut keutamaan, namun tidak mampu untuk membuat ‘adjustment’ terhadap runes terutamanya pada ‘champ select’. Selain itu, ia terlalu mahal dan hanya boleh dibeli dengan ‘Influence Point’ atau IP sahaja. Tujuan utama pengubahsuaian ini dilaksanakan, adalah untuk memperbaiki sistem ini secara sekaligus. Masteries dan runes kali ini, akan digabungkan menjadi satu sistem rune yang baru, dan ia sudah pasti akan memudahkan para pemain.
Ini adalah konsep ‘Rune Page’ yang baru.
1) Keystone Runes
Sama seperti ‘keystone masteries’ yang wujud dalam LoL pada ketika ini, ‘keystone runes’ akan menjadi pilihan penting untuk korang lakukan dalam sistem baru ini. Tidak seperti masteries yang lama, kali ini, ia akan memberikan kesan yang besar terhadap sesuatu perlawanan. Ada satu ‘keystone runes’ yang memberikan seseorang pemain itu kebolehan untuk menyerang musuh dengan pantas dengan peratusan sebanyak 60%. Malahan, ada juga yang akan memberikan korang ‘floating pixie’ sebagai peneman yang boleh dihantar untuk melindungi rakan sepasukan atau memberikan ‘damage’ kepada pihak lawan.
Contoh keystone ialah Berserk, yang memberikan ‘attack speed’ lebih laju jika sesebuah Champion sedang berlawan dengan musuh setelah beberapa saat.
Korang boleh mengarahkan Perxie untuk melindungi rakan sepasukan atau menyerang pihak musuh.
2) Augment Runes
Setelah menetapkan ‘keystone runes’ mengikut keperluan, korang boleh memilih ‘augment runes’ pula. Ia boleh diubah semasa ‘champ select’ agar sesuai dengan komposisi rakan sepasukan, daripada hanya penggunaan secara solo. Contohnya, terdapat satu ‘Augment Runes’ yang digelar sebagai ‘Overheal’ yang menyebabkan segala ‘healing’ yang mendatang akan memberikan korang perisai (shield), sekiranya Champion yang digunakan itu mempunyai nyawa yang penuh. ‘Overheal’ sedikit sebanyak akan memberikan manfaat terutamanya untuk Champion ‘healing’ seperti Soraka, Nami, berguna untuk ‘summoner spell’, ataupun kepada item ‘Redemption’.
Ia ibarat menggunakan item ‘Bloodthirst’ untuk mengisi nyawa. Setelah nyawa Champion itu penuh, ‘healing’ yang seterusnya akan bertukar menjadi ‘shield’.
3) Perbezaan yang lain
Sistem baru sudah tentu mempunyai perbezaan ketara dengan sistem yang sedia ada. Sebagai permulaan, tiada lagi runes dan masteries, hanya runes sahaja ada.
Selamat tinggal masteriesssss!
‘Rune pages’ pula boleh dibuat pengubahsuaian semasa ‘champ select’ pada masa akan datang. Yang paling menarik sekali, segala runes yang wujud dalam sistem baru ini adalah PERCUMA! Maka korang boleh fokus untuk membeli Champion lain, daripada melaburkan IP untuk memenuhkan runes di ‘rune page’.
Tunggu duluu…
Haaa sekurangnya korang boleh menarik nafas lega, sebab pihak developer telah merancang pelan lain untuk memastikan kebajikan korang terjaga.
4) Honor
Masih tidak banyak maklumat yang didedahkan mengenai sistem baru runes, namun begitu pihak Riot telah memberikan ‘sneak peek’ terhadap pengenalan sistem baru Honor dalam video pengenalan ‘Runes Reforged’. Korang akan dibawa ke bahagian Honor selepas perlawanan berakhir, di mana ia akan mendedahkan 4 rakan sepasukan dan meminta korang untuk Honor mereka semua.
Beginilah bahagian atau ‘section’ Honor yang akan muncul setelah korang menamatkan sesuatu perlawanan di League of Legends.
Terdapat kategori Honor yang lain seperti ‘good shotcalling’ dan ‘not tilting’. Honor yang diterima, akan meningkatkan level Honor para pemain dan mereka menerima ‘rewards’.
Korang boleh memilih antara 3 kategori ini, bergantung kepada corak permainan rakan sepasukan.
Sekiranya korang mendapat 3 Honor atau lebih seperti dalam gambar di atas..
Akan muncul satu simbol yang menandakan korang merupakan pemain yang dihormati sepanjang perlawanan berlangsung.
Sebagai contoh, pecahan kunci atau ‘key fragment’ hanya akan diberi jika korang menerima Honor, dan dengan level Honor yang tinggi akan membolehkan korang menerima hadiah yang premium. Walaubagaimanapun, jika korang kena ‘report’ dengan pemain lain, level Honor akan menurun.
Ini adalah simbol-simbol Honor yang berlainan Level. Semakin tinggi Level yang korang dapat, semakin tinggi peluang untuk menerima hadiah yang lebih menarik.
Konklusi
Ini mungkin merupakan perubahan paling terbesar yang dilakukan oleh Riot Games setelah sekian lama. Mengumpul runes telah menjadi satu tradisi dan seharusnya dibuat sekiranya anda mahu memenangi sesuatu perlawanan di LoL. Semuanya akan berubah tidak lama lagi. Sistem rune baru ini akan dilaksanakan pada ‘Preseason’ akan datang, manakala sistem Honor pula akan dikeluarkan pada Patch 7.13.
Untuk pemahaman lebih lanjut, korang boleh tengok video di bawah ini:


Harga Nintendo Switch Tidak Boleh Melebihi RM1255, Kata Penganalisis

Penganalisis industri gaming mula berkira-kira, berapakah harga yang sesuai untuk diletakkan kepada Nintendo Switch.

Nintendo baru sahaja mengumumkan produk terbaru mereka, Nintendo Switch. Melalui keistimewaannya membawa konsol ini secara mudah alih membuatkan jutaan gamers seluruh dunia sudah mula jatuh hati dengan keluaran akan datang Nintendo ini.
Namun, dengan Nintendo tidak banyak mendedahkan banyak maklumat tentang konsol/handheld ini, harganya mula menjadi buah mulut para peminat, termasuk juga para penganalisis dan pemerhati profesional.
Terbaru, GameIndustry telah bertanyakan soalan ini kepada beberapa penganalisis industri gaming: Berapakah harga paling tinggi Nintendo boleh letakkan untuk Switch?

Michael Pachter, penganalisis The Wedbush Securities berkata, “harga sentiasa bergantung kepada spesifikasi, dan kejayaan bergantung kepada kedua-dua harga dan spesifikasi. Jika spesifikasinya hampir sama dengan PS4, saya percaya mereka boleh meletakkan harga sekitar USD249 (~RM1042), dan paling tinggi pada USD299 (~RM1255). Sekiranya spesifikasi lebih rendah, harga juga mampu lebih rendah.”
Pachter juga menambah bahawa memiliki spesifikasi yang sama dengan PS4 akan membuatkan porting games ke konsol ini lebih mudah, di mana ia bakal memudahkan penerbit pihak ketiga untuk menyokongnya. Perkara yang sebaliknya akan berlaku jika konsol ini mempunyai spesifikasi yang lebih rendah.

Dr. Serkan Toto, pakar penganalisis dalam pasaran mobile Asia, juga mengatakan perkara yang sama mengenai harga Nintendo Switch, iaitu sekitar USD300. “Ia tidak mustahil untuk menawarkan produk ini dalam pelbagai versi, sebagai contoh, tanpa home dock itu,” kata Toto.
“Peminat tegar” video game, pada harga USD300, mampu mendapatkan konsol yang sangat baik daripada Sony dan Microsoft, tambah Toto lagi.

Ketua penyelidikan game di IHS, Piers Harding-Rolls pula berkata, “pengenalan konsol tersebut mencadangkan bahawa ia lebih bersaing dengan konsol tradisional, tetapi dengan keupayaan mudah alih. Harga akan perlu kompetitif dalam konteks ini dan apa jua yang melebihi USD300 mungkin suatu saranan yang tidak meyakinkan.”
Joost van Dreunen dari SuperData pula mengatakan sesuatu yang lebih berpandangan jauh. Beliau mengatakan ia akan menjadi sesuatu yang ideal bagi Nintendo untuk menawarkan bundle bersama game yang baru dilancarkan bersama konsol ini, seperti game-game dari Zelda atau Mario Kart. “Saya mengharapkan mereka akan meletakannya di bawah USD300, lebih ideal dengan bundle bersama Zelda atau Mario Kart. Apa jua yang melebihi itu akan menjejaskan potensi pasaran konsol ini,” katanya lagi.
Sebelum ini, harga yang ditawarkan untuk Nintendo Wii U sama sekali tidak padan dengan spesifikasi yang disediakan, membuatkan ia kurang mendapat sambutan orang ramai. Kami berharap Nintendo boleh belajar sesuatu daripada kesilapan ini dan tidak mengulanginya untuk Switch pula.
Nintendo Switch akan dilancarkan pada Mac 2017.


Defiant Honor – Saksikan Gameplay Bagi DLC Terbaru Nioh!

Nampaknya masa untuk William, si jejaka Irish kembali beraksi!

Dalam review yang lepas penulis JomGaming telah memuji Nioh kerana rekaan watak dan gameplay yang menarik, kini pelbagai update akan disertakan melalui DLC terbaru yang dinamakan Defiant Honor.
DLC Defiant Honor ini akan memperkenalkan pelbagai lokasi, senjata dan item-item baru untuk dicuba oleh pemain. Disamping itu, kita juga dapat melihat beberapa klip disebalik DLC terbaru ini melalui rakaman livestream oleh Team Ninja.
Saksikan rakaman livestream tersebut dibawah.

Nioh kini boleh didapati untuk PlayStation 4 dan DLC Defiant Honor akan diterbitkan esok.


Square Enix Terbitkan Trailer Sinematik Baru Untuk Final Fantasy XII: The Zodiac Age

Khas untuk mencuit hati peminat-peminatnya.

Tidak dapat dinafikan bahawa Final Fantasy XII adalah antara keluaran yang sangat digemari ramai peminat-peminat JRPG dan pengumuman untuk versi remastered ini sememangnya telah lama dinanti-nantikan.
Dijadualkan untuk diterbitkan pada tahun ini, Square Enix telah menerbitkan sebuah lagi sinematik trailer untuk terus mewujudkan hype terhadap Final Fantasy XII: The Zodiac Age. Video trailer terbaru ini mengetengahkan kisah-kisah yang bakal dihidangkan disamping menyertakan clip-clip gameplay yang baru dan juga yang pernah dikongsi sebelum ini.
Bagi peminat-peminat kipas-susah-mati, pastinya korang sudah berkira-kira untuk mendapatkan versi biasa, steelbook atau collector’s edition bukan? 🙂


Bintang NFL Travel 3 Jam Untuk Sahut Cabaran Bermain FIFA 16, Menang Besar 9-1!

Ini lagi satu artikel dari sahabat kitorang di SemuanyaBola.com. Kisah seorang gamer FIFA dan kegilaannya mencabar pemain serata Amerika Syarikat ini meletop di Twitter! Kenapa? Jom baca!

Sumber
Apa yang anda sanggup lakukan untuk membuktikan anda adalah pemain FIFA 16 yang terhebat?

Apapun jawapan anda, ia pasti tidak menyamai tahap komitmen yang dilakukan oleh bekas atlet NFL, Chad “Ochocinco” Johnson untuk mempertahankan reputasinya sebagai ‘pemain FIFA terbaik di Amerika Syarikat’.
Bagi anda yang tak kenal Johnson, sejak bersara dari NFL beliau menghabiskan masa dengan bermain FIFA. Ketagihannya bermain FIFA mencapai tahap sehingga beliau sentiasa mencabar gamers FIFA di Twitter untuk berentap.
https://twitter.com/ochocinco/status/628281691824615424?ref_src=twsrc%5Etfw
Malah Johnson juga tidak segan-segan untuk memulakan ‘trash talk‘ kepada sesiapa yang menerima cabarannya. Menurutnya:
“Bilalah kalian nak belajar. Aku pemain FIFA terbaik di Amerika Syarikat. Aku akan datang rumah kalian, pergi ke peti ais kalian (mengambil minuman) dan kalahkan kalian dalam FIFA.” (sumber)
Tahun lepas, Johnson pernah mengambil perjalanan UBER selama 2 jam selepas seorang gamers FIFA menyahut cabarannya di Twitter.
https://twitter.com/ochocinco/status/628281691824615424?ref_src=twsrc%5Etfw
Tahun ini, Johnson melakukan perkara sama. Cuma kali ini, seorang gamers FIFA dari Miami yang mencabar beliau.
https://twitter.com/_DATBO1WOODY/status/683373054240665600?ref_src=twsrc%5Etfw
Johnson menyahut cabaran gamers tersebut dengan jawapan:
“Kau cabar aku hanya untuk kalah?” dan “Mengapa dia mahu mulakan tahun 2016 dengan kekalahan?”.
Gamers tersebut tidak berminat untuk berbalas-balas trash talk. Sebaliknya beliau mendesak Johnson untuk datang ke rumahnya dengan segera dan beliau ‘sedang menunggu’.
https://twitter.com/ochocinco/status/683377967146348545?ref_src=twsrc%5Etfw
Johnson nyata tidak bermain-main selepas menyahut cabaran gamers tersebut. 1 jam 40 minit kemudian, beliau tiba di lapangan terbang Miami. Beliau meninggalkan beg pakaiannya dan terus pergi ke rumah gamers tersebut.
Beliau tiba di rumah gamers tersebut sejam kemudian.
https://twitter.com/ochocinco/status/683420987669479424?ref_src=twsrc%5Etfw
Johnson nyata tidak bercakap kosong apabila mendahului pasukan gamers (Barcelona) 4-0 pada separuh masa pertama. Di akhir perlawanan, Johnson menang 9-1.
https://twitter.com/ochocinco/status/683426593952403456/photo/1?ref_src=twsrc%5Etfw
Tetapi untuk berlaku adil kepada gamers tersebut, beliau akhirnya dapat menewaskan Johnson pada perlawanan kedua.
https://twitter.com/_DATBO1WOODY/status/683432015455195138/photo/1?ref_src=twsrc%5Etfw
Secara kesimpulannya, Johnson menghabiskan masa hampir 2 jam perjalanan kapal terbang dan 1 jam perjalanan kereta dan meninggalkan beg pakainnya di lapangan terbang – hanya untuk mempertahankan reputasinya dalam FIFA 16.
Baca juga: Hanya Dengan Bermain FIFA, Beliau Mampu Menyara Keluarga!


Ini Artikel Untuk Korang Yang Dah Baca Spoiler Tertiris Dan Hilang Minat Terhadap The Last of Us 2

Hari ini, 19 Jun 2020 merupakan tarikh pelancaran The Last of Us Part II — sebuah game yang menjadi perbualan hangat sejak pertama kali diumumkan pada akhir tahun 2016.
Pelancaran penuh game sekuel dari Naughty Dog ini sekaligus menandakan bahawa media kini sudah tidak mempunyai sebarang kekangan untuk bercakap tentang apa sahaja plot dan butiran yang ada dalam game ini.
Bagi yang tidak tahu, pihak media telah menerima salinan reviu game ini beberapa minggu awal sebelum tarikh pelancaran, dan telah mengeluarkan reviu masing-masing pada minggu lalu dengan beberapa panduan ketat — secara kasarnya, tidak dibenarkan menyebut karakter-karakter lain selain Joel dan Ellie serta hanya boleh menyentuh jalan cerita yang kira-kira dua jam pertama sahaja.
Salah satu perbualan gaming paling panas pada tahun ini, setakat ini, ialah kejadian hampir keseluruhan jalan cerita Part II telah tertiris secara online, dan apa yang mengejutkan ialah ia telah menaikkan kemarahan ramai peminat setia game pertama The Last of Us yang dikeluarkan pada tahun 2013.
Maka, dalam artikel ini, kita akan menelusuri dengan lebih mendalam terhadap spoiler yang tertiris itu tanpa sebarang kekangan daripada pihak Sony dan Naughty Dog kerana game ini sudahpun dilancarkan sepenuhnya di seluruh dunia.

AMARAN! Bermula dari sini, teks akan dipenuhi dengan SPOILER dalam The Last of Us Part II.
Hilang Kepercayaan
Pertama sekali, korang perlu tahu bahawa ketika spoiler tersebut telah tersebar, penulis sendiri pada awalnya tidak mahu membacanya kerana masih ‘sayangkan’ game ini dan tidak mahu memusnahkan penantian selama beberapa tahun dengan hanya membaca spoiler tersebut. Namun, disebabkan ia telah mewujudkan satu kemarahan luar biasa yang sangat mengejutkan, penulis tidak mampu lari daripada membacanya kerana ingin tahu benar apakah yang teruk sangat dengan jalan ceritanya.
Seperti kebanyakan daripada korang yang telah turut membacanya, penulis menjadi begitu marah dan mula skeptikal terhadap sekuel ini dan Naughty Dog. “Mengapa perlu mewujudkan satu karakter transgender, iaitu Abby, yang lebih menyerlah daripada Ellie? Kita akan bermain sebagai Abby dan membunuh Ellie? Tidak cukup lagi agenda LGBT dalam DLC Left Behind? Oh ini adalah sampah sesarap-sarapnya!”
Itulah kata-kata yang pernah keluar daripada mulut penulis.

Walau bagaimanapun, di sebalik kemarahan membuak-buak ini, penulis masih meletakkan secebis harapan terhadap game ini dan masih lagi mempunyai kepercayaan, walaupun nipis, terhadap Naughty Dog.
Dan ternyata, setelah habis bermain Part II, Naughty Dog masih lagi mempunyai magisnya yang tersendiri. Seperti yang penulis tegaskan dalam reviu, Part II bukanlah sebuah game yang sempurna, masih banyak kekurangan yang penulis telah sebutkan, namun ia tidaklah seteruk atau ‘sesampah’ seperti yang kita baca dalam spoiler tertiris itu.
Untuk menjawab pertanyaan yang bertalu-talu ditanyakan korang kepada JomGaming ketika menerbitkan reviu pada minggu lalu, dan akhirnya kami boleh jawab sekarang. Ya, ada beberapa butiran yang ada dalam spoiler itu adalah benar, dan ada juga butiran lain yang bagi penulis tidak berasas.
Harus Adil
Ia sebenarnya umpama langit dan bumi apabila membandingkan teks (spoiler) pendek yang hanya mempunyai beberapa patah perkataan itu dengan pengalaman yang dinikmati selama kira-kira 30 jam gameplay dalam sesebuah video game.
Ya benar. Joel mati dalam tempoh 1 jam pertama. Ellie dalam game ini penuh dengan kebencian dan dendam. Selain Ellie, kita akan turut bermain sebagai Abby. Ini semua adalah benar, namun ia perlu dihadam dalam bentuk yang lebih adil. Setiap asbab musabab, setiap sub-plot, setiap karakter yang mempunyai backstory tersendiri, dan melihat tema dan pengajaran game ini secara keseluruhan, bukan mencelop sedikit-sedikit plotnya — semua ini membuatkan apa yang dibaca dalam spoiler awal itu boleh dicampak ke luar tingkap.
Apa Kisahnya?

Ceritanya begini. Susur masa Part II ini mengambil kira-kira empat tahun selepas kejadian penghujung game pertama. Joel dan Ellie, bersama-sama dengan ratusan manusa lain, kini menetap kekal di Jackson, sebuah pekan yang boleh dikatakan aman dan mempunyai sistemnya yang teratur. Seperti kebanyakan mana-mana komuniti manusia, setiap individu dalam pekan ini mempunyai tugas masing-masing — antaranya melakukan rondaan di sekitar perimeter pekan Jackson bagi memastikan tiada kumpulan-kumpulan zombi yang menghampiri.
Sama seperti kebanyakan remaja yang kini semakin meningkat dewasa, hubungan Joel dan Ellie pada ketika ini sudah semakin renggang. Mengapa? Penulis tidak mahu mendedahkan spoiler sepenuhnya dalam artikel ini.
Pada suatu hari, Joel ditugaskan bersama Tommy untuk membuat rondaan ke satu kawasan, manakala Ellie dan Dina pula ditugaskan ke satu kawasan lain. Dijadikan cerita, rondaan Joel-Tommy seperti ada sesuatu yang tidak kena kerana telah lari daripada jadual yang sepatutnya. Ellie yang mula risau, telah keluar untuk mencari Joel (dan Tommy) secara berseorangan. Maka terjadilah detik yang cukup kontroversi itu, Joel telah dibunuh oleh Abby di depan mata Ellie.
Tolak tepi segala butiran spoiler yang pernah kita baca. Bayangkan korang sebagai seorang yang langsung tidak membaca spoiler. Pasti korang akan cukup tertanya-tanya, siapakah wanita muda yang cukup kasar dan sasa ini, yang tiada angin, tiada ribut, begitu berdendam untuk membunuh Joel? Harus diingat, hanya Joel. Ellie dan Tommy dibiarkan hidup.
Ellie dan Abby?

Ya, kita akan bermain sebagai Abby juga, selain Ellie. Boleh dikatakan 1 per 3 daripada gameplay, kita akan menggunakan Abby. Dengan membaca spoiler sahaja, kita pasti akan mempersoalkan dengan penuh kemarahan — mengapa kita perlu menggunapakai seorang karakter yang membunuh hero yang kita semua sayang daripada game pertama?
Part II bukanlah sebuah kisah yang amat ringkas untuk disimpulkan begitu sahaja. Kita akan dibawa oleh Naughty Dog untuk menerokai kisah di sebalik Abby. Apakah setiap faktor yang mempengaruhi Abby untuk membunuh Joel sebegitu rupa? Apa yang Abby perlu lalui daripada tindakan lalu Joel yang telah memberi kesan mendalam kepada kehidupan Abby? Sebenci-bencinya kita untuk bermain sebbagai Abby, namun penulis tidak dapat menafikan bahawa backstory Abby ini ditulis dengan begitu baik.
Penulis bukanlah ingin menyokong tindakan Abby yang membunuh Joel, tapi Naughty Dog mempunyai premis ceritanya yang kuat, iaitu memperlihatkan kesan buruk terhadap sifat dendam. Seperti yang penulis katakan dalam reviu, game ini bukan sahaja akan menyeksa karakter-karakter yang ada dalamnya, tetapi akan turut “menyeksa” para pemain dengan naratif penceritaan yang sangat kompleks lagi merumitkan.
Momen paling menyeksakan sepanjang game ini ialah waktu di mana kita akan terus-menerus memakai Abby di kala kita tahu insan inilah yang telah membunuh Joel dengan begitu kejam. Saat-saat ini, penulis memang benar-benar meletakkan controller kerana tidak sanggup untuk meneruskannya.
Naughty Dog akan memerahkan otak para pemain berfikir tentang apa sebenarnya yang didefinisikan sebagai sesuatu yang bermoral atau tidak bermoral. Dalam sekuel ini, tiada perbuatan yang dimaksudkan dengan baik atau jahat, apa itu garis “hitam” atau garis “putih” — yang ada hanyalah garis “kelabu” yang berada di tengah-tengah antaranya — kerana setiap keputusan yang diambil dalam game ini mempunyai sebab dan naratifnya yang tersendiri.
Transgender?

Satu butiran dalam spoiler tertiris sebelum ini yang pada pandangan penulis adalah salah ialah Abby bukanlah seorang transgender. Abby hanyalah seorang wanita yang berbadan sasa yang mempunyai kekuatan fizikal lebih hebat berbanding purata wanita. Namun, Abby belum lagi sampai ke tahap “transgender” yang menukar jantina dari perempuan ke lelaki. Malah, Abby dalam game ini turut bercinta dengan lelaki dan masih dipanggil “she” atau “her”.
Walau bagaimanapun, seperti yang penulis banyak kali sebutkan dalam reviu, penulis tidak nafikan bahawa Naughty Dog tetap memasukkan agenda LGBT yang kuat dalam Part II. Seperti yang kita dapat lihat dengan jelas dalam trailer (serta pertama kali didedahkan dalam DLC Left Behind), Ellie merupakan seorang yang cenderung ke arah hubungan sejenis, dan beberapa karakter sampingan lain juga mendokong representasi golongan LGBT.
Sebagai sebuah naskhah barat yang mengangkat budaya-budaya songsang seperti ini, semestinya ia bukan satu elemen yang mengejutkan. Kita dapat saksikan dalam bermacam filem dan siri televisyen dari Barat yang mempunyai agenda seperti ini, namun pada pandangan penulis, agenda dalam The Last of Us Part II tidak terlalu kuat seperti naskhah-naskhah lain.
Bukan ingin menghalalkan apa yang Naughty Dog cuba selitkan dalam sekuel ini, cuma penulis ingin menyatakan bahawa tema agenda LGBT dalam game ini masih tidak mengatasi dua tema utamanya — iaitu tema hubungan Joel-Ellie dan tema implikasi daripada melayan perasaan dendam yang tidak berkesudahan.
Penamat Masih Lagi Misteri

Perkara paling mustahak yang korang perlu tahu tentang spoiler tertiris itu ialah ia hanya mendedahkan lebih kurang 3 per 4 sahaja daripada keseluruhan jalan cerita. 1 per 4 atau penamat kepada Part II tidak disebut langsung dalam spoiler tertiris tersebut.
Itu belum lagi disentuh tentang banyak lagi plot-plot awal yang sebenarnya juga tidak disebut dalam spoiler tertiris itu. Pegang kata penulis ini bahawa di sebalik Joel telah ditamatkan riwayat seawal satu jam pertama, plotnya tetap disulam dengan banyak flashback. Kita akan dapat saksikan bagaimana hubungan antara Joel dan Ellie berkembang dari penghujung game pertama dengan empat tahun itu (antara game pertama dengan sekuel). Plot tidak langsung menghilangkan atau mensia-siakan tempoh waktu empat tahun itu kerana ia akan diisi dengan flashback yang menyentuh emosi peminat game pertama. Senang cerita, kita masih lagi akan disajikan dengan aktiviti-aktiviti bersama menarik antara Joel dan Ellie.
Percayalah, sejauh mana pun agenda LGBT yang cuba dimasukkan, tema hubungan Joel dan Ellie masih lagi menjadi tunjang kepada pengakhiran kisah Part II ini. Tidak keterlaluan untuk penulis katakan yang penamatnya lebih ke arah indah atau ‘bittersweet’ berbanding spoiler yang telah tertiris itu.

Pemasaran Sengaja Dikelirukan?
Antara kekecewaan yang penulis tidak dapat sebutkan dalam reviu sebelum ini ialah bagaimana kurang gemar dengan cara Naughty Dog mempromosikan game ini. Boleh kita copkan sebagai satu pemasaran yang sengaja dikelirukan (misleading).
Dalam banyak trailer yang dikeluarkan, Naughty Dog ada memaparkan banyak babak Ellie dan Joel. Namun, beberapa babak itu sengaja diubah khas untuk trailer sahaja, dan ia sebenarnya ada kelainan dalam game sebenar kerana tidak mahu mendedahkan yang Joel sebenarnya akan mati agak awal dalam game.
Antaranya ketika babak dalam gambar di bawah. Gambar pertama itu ialah dari screenshot rasmi dan trailer yang dikeluarkan sebelum pelancaran, manakala gambar kedua pula apa yang sebenarnya yang ada dalam game, yang mana ia adalah babak flashback dua tahun sebelum itu.
Gambar dari screenshot rasmi dan trailer yang dikeluarkan sebelum pelancaran.
Babak dalam game yang sebenarnya flashback dua tahun sebelum itu.
Di samping itu, masih ingat satu babak dalam trailer pengumuman tarikh pelancaran seperti dalam gambar di bawah? Dalam trailer kita disajikan dengan Joel menutup mulut Ellie. Namun sebenarnya dalam game bukan Joel, tetapi Jesse yang mana pada ketika Joel sudahpun mati.

Apa Kesimpulannya?
Kesimpulannya, The Last of Us Part II merupakan sebuah sekuel yang mesti dimainkan oleh korang yang sayangkan game pertama. Game pertama diakhiri dengan Ellie bertanyakan kepada Joel tentang apakah sebenarnya yang berlaku di hospital ketika Joel membawa Ellie pergi. Tidakkah korang mahu mengetahui sejauh mana Joel akan berahsia dengan Ellie? Sekiranya Ellie mendapat tahu apa sebenarnya yang berlaku, apakah reaksi Ellie? Semua itu bakal terjawab dalam sekuel ini — satu perasaan yang hanya berharga seandainya dinikmati melalui video game, bukan melalui pembacaan teks (spoiler) sahaja.
Ya, akan ada pemain yang tidak akan suka dengan jalan cerita. Ia akan membuatkan para peminat berpecah-belah. Ia bukan sebuah kisah yang para pemain idam-idamkan, tetapi sebuah perjalanan realistik dan matang yang perlu ditempuhi oleh karakter-karakter ini dalam dunia pasca-apokalips.

Namun, sekiranya korang tidak mampu untuk menghadam sedikit pun agenda LGBT yang mereka cuba tanamkan, maka cubalah jangan menghalang pemain lain menikmatinya. Penulis berpendapat, apa jua bentuk naskah — sama ada buku, kitab, esei, novel, persembahan teater, filem, siri televisyen mahupun video game, apa jua agenda, ideologi dan falsafah — tidak salah untuk kita baca, perhati, tonton, dan yang paling penting, kaji, untuk diambil iktibarnya, dan dijauhi sempadannya.
Malah game ini, merupakan sebuah game yang mempunyai rating 18 tahun ke atas, maka ia adalah satu peringkat umur yang cukup matang untuk membezakan yang baik dan mana buruk.
Dari telaga yang jernih, tak akan mengalir air yang keruh.


Mushi Sertai Kenchi Untuk Membangunkan Mineski DotA – Mula Mencari Pemain DotA 2

Nampaknya Mushi mula mengorak langkah memajukan kerjaya DotA beliau!

Selepas meninggalkan Fnatic, Chai “Mushi” Yee Fung pernah menyertai Mineski-X/Mineski Malaysia sebagai stand-in bagi kelayakan terbuka SEA ke Kiev Major. Terkini, Mineski DotA mengumumkan pasukan mereka bakal mengalami reformasi dengan rancangan bertanding di peringkat antarabangsa bersama Mushi sebagai kapten pasukan dan Yap “Kenchi” Chee Loong, CEO Mineski Malaysia mungkin sebagai pengurus pasukan.

Menurut Mushi, mencari pemain yang sepadan bagi memulakan langkah mereka ini amatlah penting. Beliau selaku kapten pasukan akan mula mencari bakat-bakat DotA yang boleh bermain di peringkat tertinggi dan mewakili Malaysia di dalam arena eSports.
“Saya dan Kenchi bercadang untuk bersama membangunkan pasukan DotA 2 bertaraf dunia,” ujar Mushi. Manakala Kenchi pula berkata, “Cabaran terbesar adalah dalam mencari pemain yang betul – bukan sahaja berdasarkan kemahiran mereka, mereka juga perlu ada mentaliti yang sesuai.”
Mineski DotA akan mengumumkan roster terbaru mereka dalam minggu-minggu mendatang.


Kerajaan Arab Saudi Beli 5% Saham Dalam Nintendo

Kerajaan Arab Saudi telah membeli 5.01% saham dalam Nintendo.
Menurut laporan Bloomberg, Public Investment Fund (PIF), yang dimiliki kerajaan negara tersebut, telah membeli saham tersebut bertujuan untuk melakukan pelaburan.
Pembelian itu menjadikan PIF sebagai pemegang saham kelima terbesar dalam Nintendo, lapor Bloomberg.
Ini merupakan pembelian terbaharu yang dilakukan PIF dalam langkah mereka yang begitu rancak dalam industri gaming. Bulan lalu, melalui Electronic Gaming Development Company, Putera Mohammed bin Salman telah memiliki 96% dalam SNK, sekaligus kini memiliki studio yang membangunkan Fatal Fury, Metal Slug dan King of Fighters.
Awal tahun ini, PIF juga telah melabur lebih daripada 5% saham dalam Capcom dan Nexon yang mengumpulkan lebih USD1 bilion.


28 Game Yang Korang Perlu Dapatkan Dalam Promosi PlayStation Plus Double Discount, Diskaun Sehingga 80%

Diskaun berganda-ganda di PlayStation Store sekarang! Apa yang korang tunggu lagi?

PlayStation Asia telah mengumumkan promosi terbaru, digelar PlayStation Plus Double Discount, membawakan diskaun berganda-ganda dari 19 Julai hingga 1 Ogos ini.
Semua pemain akan mendapat diskaun sehingga 40 peratus bagi game-game terpilih, dan untuk pelanggan PlayStation Plus pula diskaun sehingga 80 peratus ditawarkan. Berikut adalah 28 game menarik yang kami rasakan ia amat berbaloi untuk didapatkan dalam promosi kali ini (harga yang ditebalkan adalah harga untuk pelanggan PS Plus):

Grand Theft Auto V – RM199 RM99.50
Assassin’s Creed IV Black Flag – RM83 RM24.90
Ghost Recon Wildlands – RM240 RM144
Watch Dogs 2 –RM149 RM74.50
Watch Dogs – RM83 RM24.90
Dishonored 2 – RM171 RM136.80
For Honor – RM240 RM144
Rainbow Six Siege – RM119 RM59.50
Sniper Ghost Warrior 3 Season Pass Edition – RM266 RM159.60
This War of Mine: The Little Ones – RM135 RM40.50
The Crew – RM169 RM84.50
MXGP2 – The Official Motocross Videogame – RM202 RM80.80
Call of Duty: Infinite Warfare – RM229 RM68.70
Call of Duty: Ghosts – RM195 RM58.50
Just Dance 2017 – RM149 RM74.50
Batman: Return to Arkham – RM208 RM62.40
WWE 2K17 – RM249 RM124.50
Mafia III – RM178 RM135.28
NBA 2K17 – RM249 RM149.40
BioShock: The Collection – RM241 RM120.50
The Witcher 3: Wild Hunt – Game of the Year Edition – RM189 RM94.50
THE KING OF FIGHTERS XIV – RM249 RM124.50
Dungeons 2 –RM210 RM63
Tom Clancy’s The Division – RM189 RM94.50
Magicka 2: Base Edition – RM60 RM24
The Elder Scrolls® Online: Tamriel Unlimited – RM99 RM39.60
Far Cry 4 – RM83 RM33.20
Metro: Last Light Redux – RM62 RM18.60

Di atas hanyalah beberapa game sahaja yang terdapat dalam promosi ini. Terdapat lebih banyak game yang ditawarkannya. Korang boleh lihatnya sendiri di sini.
Dan PlayStation Asia bermurah hati lagi dengan memberikan kod diskaun sebanyak 10 peratus. Korang masukkan kod NL649GBQ7H di akhir pembelian dan nikmati diskaun tambahan 10 peratus.

Jadi, mana satu yang korang akan sambar? Ke ada game lain menarik yang kami tak sebutkan di atas? Kongsikan dengan kami di ruangan komen.


Sekiro: Shadows Die Twice Akan Lebih Susah Daripada Bloodborne Dan Dark Souls, Kata From Software

Selepas diumumkan di E3, game terbaru dari From Software, Sekiro: Shadows Die Twice akan mempunyai fungsi resurrection. Ada sesetengah peminat risau jika game ini akan menjadi lebih senang daripada dua siri yang sebelum ini.

Namun, From Software berkata dalam satu sesi temu bual bersama dengan Gamespot bahawa peminat tidak perlu risau kerana Sekiro “adalah lebih mencabar daripada Dark Souls dan Bloodborne.”
“Kami fikir tahap keseronokan yang akan ada dalam game ini adalah pelbagai dan sangat meluas dari pemain ke pemain. Jika kamu adalah seorang pemain yang suka mengambil masa dan suka menggabungkan items dengan berhati-hati serta mempelajari pergerakan dan kelemahan musuh, dan juga memerhatikan keadaan sekeliling, kamu akan rasa seronok bila bermain game ini.”
“Rasa ingin tahu semasa kamu meneroka ke dalam dunia Sekiro itu yang akan membuatkan kamu akan menjumpai sesuatu. Mungkin peralatan yang baru kamu jumpa itu akan membuatkan kamu berfikir, ‘Hei, kenapa aku tak gunakan ini terhadap musuh?’ Dan apabila ia berjaya digunakan, ia akan memberikan kepuasan kepada pemain,” Kata pengarah Sekiro dan presiden From Software, Hidetaka Miyazaki.
“Sementara pemain lain yang suka bertindak melulu, mereka akan merasa perasaan kesungguhan itu. Mereka akan mendapat tahap cabaran yang lebih tinggi yang mungkin lebih mencabar daripada dua siri game kami yang sebelum ini. Jadi, kami rasa semua orang akan dapat bermain mengikut kesesuaian dan cara mereka bermain.”
Miyazaki juga menjelaskan kenapa Sekiro, Dark Souls dan Bloodborne tidak mempunyai tahap kesukaran. Beliau juga menekankan walaupun ketiga-tiga siri ini mempunyai persamaan, Shadows Die Twice adalah bukan sebahagian daripada siri Soulsborne. Sekiro juga tidak akan ada mode multiplayer.

Sekiro: Shadows Die Twice akan dikeluarkan pada awal tahun 2019 untuk PS4, Xbox One dan PC.


EA Kekal Komited Kepada Microtransactions, Dan Anggap Ia Satu Elemen Penting Dalam Game

Penerbit game, Electronics Arts telah menerima tamparan yang hebat pada tahun lepas apabila peminat membantah penggunaan microtransactions dalam Star Wars Battlefront 2. Kecaman yang diterima sangat teruk sehinggakan EA terpaksa menutup sistem tersebut buat sementara waktu untuk memperbetulkannya.
Tapi gamers dan juga penggubal undang-undang bimbang mengenai bagaimana sistem itu diimplementasikan ke dalam industri video game. EA telah mengesahkan semula komitmennya kepada microtransactions. Dalam panggilan pelaburan baru-baru ini, CEO Andrew Wilson berkata microtransactions takkan berganjak.
Menurut Andrew Wilson, EA percaya bahawa “perkhidmatan secara langsung yang termasuk dengan pilihan pengewangan digital, apabila ia dilakukan dengan betul, akan memberikan elemen pilihan yang sangat penting yang boleh memanjangkan dan meningkatkan pengalaman dalam game kita.”
Battlefront 2 mungkin akan menjadi contoh kepada “perkhidmatan secara langsung” yang dilakukan secara salah. Peminat mengecam apabila Battlefront 2 dilancarkan bersama dengan loot boxes berbayar yang terkandung dalam penukaran items. Jalan alternatifnya adalah memerlukan masa bermain yang berjam-jam lamanya untuk unlock satu karakter hero.
Wilson memanggil Battlefront 2 sebagai “peluang pembelajaran”, jadi kita boleh jangkakan penggunaan microtransactions yang kurang agresif pada masa akan datang. Walau bagaimanapun, EA tidak ada sebab untuk membuang microtransactions. Malah, mereka mungkin boleh disaman oleh para pelabur jika mereka cuba membuangnya.
Menurut laporan kewangan mereka yang terbaru, akaun “perkhidmatan secara langsung” adalah yang paling banyak menjana keuntungan. Dengan jumlah keuntungan sebanyak $1.23 billion pada suku tahun lepas. Dengan keuntungan yang sangat besar sebanyak $787 juta datang dari “perkhidmatan secara langsung”, hanya $260 juta datang dari penjualan game penuh. EA mungkin tidak kisah dengan penjualan Battlefront 2 yang perlahan kerana keuntungan yang lebih tinggi mereka boleh perolehi dari pemain yang membelanjakan banyak wang dalam microtransactions.

Ramai dari kita yang meluahkan rasa tidak suka kepada microtransactions. Tapi ia merupakan satu bisnes besar buat EA. Penerbit dan pembangun game akan berhenti mengintegrasikan items berbayar dalam game apabila kita berhenti membelinya, dan nampaknya itu tidak berlaku. Keputusan fiskal EA menunjukkan peningkatan 39 peratus dalam keuntungan secara langsung dibandingkan dengan suku tahun lepas. Bukan sahaja gamers masih mahu membelanjakan wang dalam microtransactions, mereka melakukannya lebih dari apa yang mereka lakukan sebelum ini dalam Battlefront 2.
EA merancang untuk memasukkan semula microtransactions ke dalam Battlefront 2 untuk masa akan datang. Tapi tidak pasti bagaimanakah mereka akan mengubahnya.
Sesetengah penggubal undang-undang meluahkan rasa bimbang terhadap sistem yang hampir menyamai seperti perjudian. EA akan cuba untuk mengelak perbandingan itu dari berlaku.


Alan Wake Akan Mula Ditarik Dari Pasaran Bermula 15 Mei Ini, Dapatkan Diskaun 90% Sekarang

Alan Wake akan menemui pengakhirannya. Remedy Entertainment, developer game ini mengumumkan bahawa Alan Wake akan menarik semua jualan fizikal dan digital (Xbox Live Marketplace dan Steam) bermula 15 Mei ini.

Para gamer mesti tertanya-tanya kenapa perkara ini berlaku. Ini kerana muzik OST yang digunapakai dalam Alan Wake sudah tamat lesennya dan Remedy Entertainment tidak ada perancangan untuk memperbaharuinya dan membuang muzik OST dalam game tersebut untuk menggantikan dengan muzik yang lain contohnya memerlukan banyak kerja dan ianya bukan mudah seperti yang disangkakan. Perkara ini telah diumumkan oleh mereka di laman Twitter.

Alan Wake adalah video game bergenre survival horror yang diceritakan ala-ala drama bersiri. Dengan menggunakan tema cahaya dan kegelapan, dan di mana cahaya adalah ‘senjata’ bagi pemain dalam video game ini, ia adalah salah satu video game terbaik dan unik dalam generasi lepas dan gamers patut mencubanya, sekiranya belum.

Alan Wake sale on @steam_games 90% discount starting 5/13. Game will be removed from stores after 5/15 due to expiring music licenses. pic.twitter.com/y10DPgY8Q0
— Remedy Entertainment (@remedygames) May 12, 2017
Dalam tempoh terdekat ini, Remedy mengumumkan diskaun 90 peratus di platform Steam dan Xbox Live Marketplace sehingga game itu ditarik balik. Jangan lepaskan peluang keemasan ini!


Microsoft Memanggil Scorpio Sebagai Satu-Satunya Konsol Berkebolehan “4K Sebenar” Dan “Hi-Fidelity VR”

Jangan biarkan sesiapa pun memberitahu anda bahawa perang konsol sudah berakhir. Bagi sebahagian besar, kedua-dua konsol terkemuka pada tahun 2016 (Playstation 4 dan Xbox One) wujud dalam keadaan yang hampir serupa. Banyak permainan video yang sama hadir dalam semua sistem dengan ciri-ciri dan harga yang hampir sama.
Sony baru-baru ini mengeluarkan headset Playstation VR. Ini menjadikan ia sebagai konsol yang pertama menawarkan pengalaman virtual reality (VR). Game seperti Battlezone, Rigs dan Thumper telah membuktikan apa yang perlu dilakukan untuk memastikan industri ini maju ke hadapan. Dengan PS4 Pro semakin hampir, pengalaman itu akan menjadi lebih baik.
Tapi nampaknya Microsoft seperti tidak terlalu kagum. Berikut adalah screenshot dari laman web utama Xbox mengenai informasi terkini tentang Project Scorpio. Ia direka sebagai saingan langsung kepada PS4 Pro.

Kita semua tahu mengenai ciri-ciri umumnya buat masa sekarang. Mesti anda tertanya-tanya. Apakah kisah di sebalik cerita ini? Perhatikan bahasa yang mereka gunakan. “Konsol pertama dan satu-satunya yang membenarkan pengalaman gaming 4K dan hi-fidelity VR.”
Mungkinkah ini menjadi pukulan halus kepada PS VR dan PS4 Pro? Konsol PlayStation yang akan datang mengandungi kandungan 4K. Tetapi peminat tidak berpuas hati kerana ia tidak kelihatan seperti yang ditawarkan secara awal untuk setiap game dan Sony telah mengulangi komitmen untuk konsol model standard untuk pengalaman VR.
Dalam kes VR pula, headset PS VR bagus kerana kemampuannya dan senang digunakan. Tetapi ia berada di kelas yang kurang berkuasa berbanding Rift dan Vive. Mendakwa Scorpio akan menjadi “satu-satunya konsol yang membenarkan hi-fidelity VR” adalah satu kenyataan yang berani.

Berdasarkan arkib internet, ia seolah-olah laman web Xbox tersebut telah mengemas kini maklumat barunya pada 5 Oktober. Sebagai contoh, lihat persamaan arkib di antara 31 Julai dan 5 Oktober. Apa yang mencurigakan, 5 Oktober itu adalah hari di mana review mengenai headset PS VR dikeluarkan. Menarik bukan?
Di acara E3 2016 telah didedahkan bahawa Fallout 4 VR akan datang ke Project Scorpio. Walaupun setakat ini kita tahu satu-satunya headset yang akan muncul ialah HTC Vive.
Tambahan pula, Microsoft telah mengesahkan bahawa mereka tidak akan membuat first-party headset. Adakah ini bermakna Vive akan mendapat sokongan dari Project Scorpio? Atau menjalinkan hubungan dengan Oculus Rift?

Walaupun bagaimanapun. Kita tidak perlu menunggu lama untuk melihatnya. Konsol tersebut dijadualkan akan dikeluarkan pada hujung tahun 2017. Bermakna kita akan mendapat lebih banyak informasi mengenai Scorpio pada tahun depan di acara seperti E3. Kekurangan Nintendo untuk menyokong VR dengan Switch membuktikan terdapat kekosongan besar untuk pesaing konsol mengisi kekosongan VR tersebut.
Sumber: uploadvr


Pembangunan Uncharted: The Lost Legacy Kini Telah Siap Dan Bersedia Untuk Dicetak, Umum Naughty Dog

Sudah bersediakah korang untuk menjalani pengembaraan baru Uncharted buat pertama kalinya tanpa Nathan Drake?

Naughty Dog telah mengumumkan di laman Twitter rasmi mereka bahawa Uncharted: The Lost Legacy kini telah berakhir pembangunannya. Dalam erti kata lain, ia sudah bersedia untuk dicetak dan diedarkan kepada para pemain.
“Kami dengan bangga ingin mengumumkan bahawa Uncharted: The Lost Legacy kini telah siap! Kami tidak sabar untuk ia berada di tangan korang, bermula 22 Ogos,” kata Naughty Dog.
https://twitter.com/Naughty_Dog/status/888050988464173056
The Lost Legacy dikatakan berlaku kira-kira 12 bulan selepas Uncharted 4, dan ia berlatarbelakangkan di selatan India. Ia akan berkisar tentang pencarian Chloe dan Nadine untuk menemukan artifak Tusk of Ganesh. Bagaimana kedua-dua mereka ini berjumpa tidak didedahkan, namun pencarian ini akan dimulakan oleh Chloe.
Chloe adalah watak kegemaran ramai yang pernah ditampilkan dalam Uncharted 2, manakala Nadine pula adalah watak yang pertama kali muncul dalam Uncharted 4.

Uncharted: The Lost Legacy akan dilancarkan pada 22 Ogos 2017, eksklusif untuk PlayStation 4.
JomBaca: The Lost Legacy Mungkin Bukan Penamat Untuk Siri Uncharted, Naughty Dog Ada Idea Untuk Karakter Lain


Koleksi Game Segera PlayStation Plus Untuk Disember 2018

Pejam celik pejam celik, kita sudahpun sampai ke bulan terakhir dalam tahun 2018. Jadi, game apa agaknya yang ditawarkan untuk Disember ini?
PlayStation Asia telah mengumumkan apakah senarai game percuma yang akan dibawakan mereka untuk langganan PlayStation Plus bagi rantau Asia (R3) untuk bulan Disember 2018. Game-game ini akan boleh mula diambil dari 6 Disember 2018 hingga 9 Januari 2019.
Game-game tersebut ialah:

Gravity Rush 2 (PS4)
GOD EATER 2 Rage Burst (PS4, PS Vita)
KATAMARI DAMASHII NO VITA (PS Vita)

Bagi korang yang masih belum ambil game-game percuma untuk bulan November 2018, korang masih ada masa sehingga 5 Disember ini.


Nier: Automate Become as Gods Edition Diumumkan Untuk Xbox One!

Jun ini, Xbox akan dapat mula dating dan mengembara bersama 2B…

Nier: Automate Become as Gods Edition telah diumumkan sebentar tadi. Edisi ini akan dilancarkan bagi platform Xbox One pada 26 jun ini dan dilengkapi dengan pelbagai DLC!

Game NieR:Automata game (USD59.99 / ~RM239.27)
Expansion DLC 3C3C1D119440927 (USD13.99 / ~RM55.80)
Grimoire Weiss Pod
Retro Red Pod Skin
Retro Grey Pod Skin
Cardboard Pod Skin
The Machine Lifeform Mask Accessory

JomBaca: Nier: Automata: Boleh Beli or Boleh Blah!?


Backward Compatibility Di PS5 Hanya Boleh Mainkan Game PS4, Tidak Boleh Game PS3, PS2, PS1 – Kata Ubisoft

Sony sebelum ini sudah menyatakan yang sebilangan besar game PS4 akan boleh dimainkan di PS5 menerusi fungsi backward compatibility. Sehingga kini, mereka belum mengeluarkan sebarang kata putus rasmi sama ada game dari konsol generasi lebih awal daripada itu akan boleh dimainkan di PS5 ataupun tidak.
Terkini, Ubisoft telah mengemaskini laman sokongan mereka dan memberikan sedikit butiran tentang konsol generasi akan datang Sony itu. Menurut Ubisoft, hanya game-game PS4 yang disokong sahaja (bukan semua) boleh dimainkan di PS5, manakala disk-disk game original dari PS3, PS2 dan PS1 tidak boleh dimainkan di PS5 langsung.
Butiran ini ditemui oleh akaun Twitter @Nibellion, yang turut berkongsikan screenshot kenyataan tersebut. Walau bagaimanapun, setelah butiran ini dilaporkan oleh banyak laman berita, kenyataan tersebut telah dipadamkan oleh Ubisoft.

According to Ubisoft's support page, PS5 will not have PS1/PS2/PS3 BC https://t.co/0Z8sSoF4NL pic.twitter.com/TcwxseNkkf— Nibel (@Nibellion) August 31, 2020

Setakat ini, kita masih belum mengetahui apakah alasan mereka memadamkan butiran itu. Apakah sama ada info tersebut adalah ralat, disalahtafsir atau Ubisoft mengumumkannya terlalu awal — tidak dapat kita pastikan lagi.
Sekiranya butiran ini adalah sahih, maka akan terbantutlah hasrat pemain yang masih menyimpan disk-disk original game PS3, PS2 dan PS1 kerana akan tetap terus menjadi koleksi semata-mata tanpa dibenarkan untuk dimainkan di PS5.
PS5 akan dilancarkan hujung tahun ini.


Buat Masa Ini, Ubisoft Kata Game PS5, Xbox Series X Mereka Tidak Dinaikkan Sehingga RM300

Awal bulan ini, kita dikejutkan dengan pengumuman harga game keluaran penerbit 2K untuk konsol generasi akan datang. NBA 2K21 sudah boleh dipra-tempah di laman web rasminya, yang mana harga yang didedahkan ialah USD70 (~RM300) untuk PS5 dan Xbox Series X — naik sebanyak USD10 berbandingan harga game AAA sekarang iaitu USD60.
Ramai mula risau yang harga ini bakal menjadi penanda kepada harga standard untuk game-game AAA untuk konsol generasi akan datang yang bakal dilancarkan pada hujung tahun ini.
Walau bagaimanapun, Ubisoft telah mendedahkan yang harga game keluaran mereka untuk konsol generasi akan datang tidak akan dinaikkan buat masa sekarang. Dalam kata lain, ia akan kekal pada harga USD60 (~RM250).
Melalui laporan kewangan terbaharu, CEO Ubisoft, Yves Guillemot menyatakan untuk tiga game mereka untuk konsol generasi akan datang yang akan dikeluarkan pada hujung tahun ini, “kami merancang untuk keluarkannya dengan harga yang sama seperti konsol generasi sebelumnya [PS4/Xbox One].”
Namun, beliau seolah-olah tidak mengesahkan yang semua game mereka akan datang untuk PS5 dan Xbox Series X akan kekal sama kerana Guillemot menambah, “Seperti yang kami katakan tadi, untuk harga USD60 ini kami memfokuskannya untuk pelancaran pada Krismas dan kami telah putuskan yang game-game ini akan dikeluarkan pada harga USD60.”
Pada ketika ini, kita hanya mengetahui yang hanya Assassin’s Creed Valhalla (17 November) dan Watch Dogs Legion (29 Oktober) yang akan dilancarkan pada musim hujung tahun ini. Game ketiga yang akan dilancarkan pada tempoh waktu ini masih belum diumumkan.
Manakala Far Cry 6 pula akan dilancarkan pada 18 Februari 2021. Mungkinkah game ini akan dinaikkan ke RM300?
Sumber: Kotaku


Valve Memberi Surat Penutupan Serta-Merta Kepada Laman Web Perjudian CS:GO!

Nampaknya laman-laman perjudian CS: GO telah menerima kenyataan rasmi dari Valve untuk melakukan penutupan serta-merta.

Valve telah mengeluarkan kenyataan rasmi akan menghentikan sebarang salah guna perkhidmatan mereka dan kini 23 buah laman web telah menerima arahan melalui surat rasmi untuk memberhentikan perkhidmatan perjudian mereka dengan serta-merta!
Berikut adalah sebahagian kenyataan dari surat tersebut:
Penggunaan secara komersial yang melibatkan akaun Steam adalah tidak berlesen dan telah melanggar terma dan syarat bagi Steam Subscriber Agreement (“SSA”). Dibawah perjanjian ini, perkhidmatan Steam hanya boleh digunakan secara persendirian dan tidak boleh dikomersilkan. Penggunaan secara komersil oleh pihak anda ini haruslah dihentikan serta merta. Jika anda gagal untuk melakukan tindakan dalam masa sepuluh (10) hari, Valve akan akan mengambil tindakan dan akan menutup akaun-akaun anda.

Tindakan Valve ini sangat diperlukan bagi menyelesaikan kontroversi perjudian yang telah lama menjangkiti dunia CS:GO umumnya.
JomBaca: Pemain CS:GO Saman Valve Kerana ‘Membenarkan’ Kegiatan Judi Melibatkan Skin Senjata!


Battlefield Seterusnya Dilaporkan Dipengaruhi Kuat Oleh Battlefield 3, Bawakan 128 Pemain

Kita baru sahaja memasuki tahun 2021, namun ia sudah cukup untuk mengujakan kami kerana sekitar hujung tahun ini, Battlefield yang baharu akan dilancarkan.
Menambah keterujaan ini, terdapat satu laporan baharu yang muncul, memberikan sedikit sebanyak butiran tentang Battlefield seterusnya itu. Laporan ini hadir daripada orang dalam industri, Tom Henderson di channel Youtube TheLongSensation (via altchar).
Beliau menyatakan bahawa Battlefield seterusnya akan dipengaruhi kuat oleh Battlefield 3, salah satu game terbaik yang pernah dikeluarkan dalam siri Battlefield. Dalam kata lain, ia akan menggunakan latar belakang moden.
Menurut Henderson lagi, game itu nanti mungkin akan digelar ‘Battlefield 6’ atau hanya ‘Battlefield’ sahaja kerana ia dikatakan sebuah soft reboot untuk siri game peperangan itu.
Selain dilancarkan untuk platform konsol terkini iaitu PS5 dan Xbox Series X, seperti yang pernah JomGaming laporkan sebelum ini, Battlefield 6 dikhabarkan turut akan dilancarkan ke konsol generasi lama iaitu PS4 dan Xbox One.
Satu lagi ciri yang mampu membuatkan mata kita terbeliak ialah laporan ini juga mengatakan yang Battlefield 6 akan dibangunkan dalam persekitaran yang boleh memainkan bilangan pemain maksimum seramai 128 orang dalam satu-satu masa. Maksudnya, akan ada mode mampu menampung sehingga 128 pemain, ada juga mode lain yang menawarkan bilangan pemain yang kurang daripada itu, seperti kebiasaan 32-lawan-32.
Memandangkan konsol generasi lama tidak memiliki hardware yang mencukupi, PS4 dan Xbox One hanya akan membawakan mode dengan jumlah pemain maksimum 32-lawan-32 sahaja.
Laporan tentang bilangan pemain seramai ini tentunya selari dengan apa yang pernah dinyatakan oleh EA sebelum ini, di mana Battlefield seterusnya akan menyajikan sesuatu “dengan skala yang tak pernah disaksikan sebelum ini“.
Seperti biasa, walaupun laporan ini kedengaran cukup menarik, jangan terlalu berharap kerana ia masih belum diumumkan secara rasmi oleh EA dan DICE.


Kembangkan Pengaruh Saladin Dalam Civilization!

Bagi mereka yang tidak mengenali Saladin, beliau adalah sultan pertama bagi Egypt dan Syria malah merupakan pengasas dinasti Ayyubid!

Terkenal sebagai seorang yang komander yang terpelajar, Saladin menerima pujian dari sekutu dan termasuklah juga musuh. Kobolehan beliau dalam Civilization VI diberi nama “Righteousness of the Faith” dan memberikan bonus kepada pemain dalam menaikkan taraf keperluan seperti sains dan kebudayaan.
Tamadun Arabia juga menerima unit unik yang dikenali sebagai Mamluk, di mana ia akan menyembuhkan HP untuk setiap pusingan, samada ia bergerak atau pun menyerang. Arabia juga menerima bangunan unik iaitu Madrasa yang menjana bonus sains lebih daripada bangunan University yang biasa.
Saksikan gameplay yang baru dikenali sebagai “Districts“, yang bakal mengubah cara korang menyusun strategi untuk membina dan meluaskan jajahan didalam Civilization VI nanti!
Civilization 6 akan berada di PC pada 21 Oktober nanti.


Microsoft Hentikan Pengeluaran Xbox 360!

Akhirnya riwayat konsol dari Microsoft iaitu Xbox 360 sudah pun sampai ke penghujungnya.

Berita ini disahkan sendiri oleh boss Xbox iaitu Phil Spencer. Xbox 360 sudah berada di pasaran dunia hampir 10 tahun sejak ia dilancarkan dan sudah pun mencatat jualan sehingga 78 juta unit.
Walaubagaimanapun, Xbox 360 masih boleh dimiliki kerana jualan untuk unit yang masih ada akan diteruskan dan jualan akan diteruskan sehingga semua stok pada pengedar habis.

Selain itu ada beberapa features yang masih dikekalkan, antaranya Xbox Live, kedai online Xbox 360’s dan juga servis online. Spencer juga menambah bahawa pemilik Xbox One kini boleh memainkan kesemua game dari konsol Xbox 360.
Berikut kenyataan Phil Spencer mengenai Xbox 360:

“Xbox 360 means a lot to everyone in Microsoft. And while we’ve had a amazing run, the realities of manufacturing a product over a decade old are starting to creep up on us. Which is why we have made the decision to stop manufacturing new Xbox 360 consoles. We will continue to sell existing inventory of Xbox 360 consoles, with availability varying by country” – Phil Spencer

Xbox 360 sepanjang kewujudannya telah meninggalkan legasi yang boleh dibanggakan dan juga meninggalkan memori gaming samada yang buruk ataupun yang baik. Antara game yang meletup bersama Xbox 360 ialah Halo, Gears Of War, Mass Effect, Lost Odyssey dan banyak lagi.
Salam perpisahan Xbox 360.
ADIOS!!


Stronghold 2: Steam Edition Kembali Menyegarkan Arena Multiplayer Siri Ini!

Steam Edition akan mempertengahkan beberapa ciri baru bagi game strategi klasik ini!

Stronghold 2 adalah sebuah game strategi yang asalnya diterbitkan pada tahun 2005 kini telah dipakejkan semula sebagai Steam edition. Selain menaik-taraf kualiti visual, terbitan semula ini memasukkan fungsi tambahan seperti Steam Workshop dan mode multiplayer! FireFly Studios turut menambah 6 map baru dalam edisi bagi Steam ini.
Bagi mereka yang berminat untuk mencuba atau kembali ke siri ini, Stronghold 2: Steam Edition boleh didapati pada harga RM31 dan buat masa yang terhad, diskaun sebanyak 15% telah diberikan (RM26.35).